
DR. STJEPAN GJURAŠIN 

Smrt zaslužnog hrvatskog botaničara 
Dr. F. Kušan (Zagreb) 

Sa 1 portretom 

»Profesor Gjurašin će to sigurno 
znati« — bila je rečenica, koja se vrlo 
često čula u Botaničkom zavodu zagre¬ 
bačkog sveučilišta. Dolazili smo k njemu, 
njegovi stariji i mlađi učenici, da ču¬ 
jemo, što će nam reći, kad mu pružimo 
kakvu nepoznatu biljku ili makar koji 
njezin dio. Primao nas je uvijek u do¬ 
brom raspoloženju, s prijaznim smje- 
škom i sa šaljivim riječima. Uzimao je 
pruženi predmet u svoje već malo drhta¬ 
ve ruke i ogledavao ga: nije odmali 
i bez razmišljanja odgovorio. Uputio bi nas najprije na tu i tu 
knjigu, gdje bi se to moglo naći, rekao bi nam, da treba tačno da 
se pogleda ovo i ono — a onda bi — kao da je to posve sporedno i 
bez važnosti — nadodao, da će to po svoj prilici biti ta i ta biljka ... 

Eto takav je bio naš botanički nestor i dugogodišnji nastavnik 
botanike, profesor dr. Stjepan Gjurašin. Skroman i savjestan 
radio je on povučeno od svijeta, među svojim miljenicima iz pri¬ 
rode, koje je toliko volio. Radio je i sabirao znanje do svojega 
zadnjeg dana, kada ga je nenadana smrt ugrabila iz naše sredine. 
Nikakav trag bolesti nije pomutio njegove zadnje dane. Ostat će 
nam n živom sjećanju onakav, kakva smo ga vidjeli zadnji dan, u 
subotu 4. travnja, kada je napuštao Botanički zavod, vedar i ra¬ 
spoložen, ni ne sluteći, da nas za uvijek ostavlja.' Čini nam se samo, 
kao da je otputovao na duži odmor, s kojega će se opet povratiti 
među nas, da dovrši ono, što je započeo. 

Nikao je iz naroda, u koji je imao toliko vjere i kojega je volio 
svom širinom svoje plemenite duše. Otac mu je bio iz Oborova, 
gdje je i učiteljevao. Tu se 22. svibnja 1867. rodio Stjepan, koji je 
bio jedan od njegove desetero djece. Već sa pet godina ostaje Stje¬ 
pan bez oca te provodi svoje mlade dane n kući svoga rođaka 
pok. kanonika Ivekovića, koji se brinuo za njegov dalji odgoj i ško¬ 
lovanje. Gimnaziju je polazio u Zagrebu. 

Već kao srednjoškolac pokazuje Gjurašin veliku ljubav pre¬ 
ma prirodi i neobični interes za prirodne pojave, koje pažljivo 
promatra i bilježi. Tada je već bilo jasno, kojim će smjerom poći 

u svome kasnijem školovanju. U to doba postaje i jednim od prvih 
članova tada osnovanog Hrvatskog prirodoslovnog društva, kojemu 
ostaje vjeran sve do svoje smrti, radeći u njemu među prvima na 
populariziranju prirodnih nauka. 

S tom naklonošću prema prirodnim naukama i kao rođeni pri¬ 
rodoslovac prelazi Gjurašin god. 1886. na sveučilišne nauke u 
Zagrebu, gdje se osposobljava i usavršava za srednjoškolskog na¬ 
stavnika iz prirodopisa. Na sveučilištu započinje i njegov znanstveni 
botanički rad: iz toga vremena potječu i njegove prve znanstvene 
radnje. Zbog toga rada bio je postavljen još god. 1888. za asistenta 
u Botaničko-fiziološkom zavodu zagrebačkog sveučilišta. U tome svoj¬ 
stvu ostaje sve do god. 1891, kada završava svoje studije na sveuči¬ 
lištu. 1891. bude imenovan namjesnim učiteljem na gimnaziji n Za¬ 
grebu, a 1892. pravim učiteljem na gimnaziji u Gospiću, ali dodi¬ 
jeljen na službovanje u Zagrebu. 1894. bio je promaknut na osnovu 
rada »Prilog poznavanju razvoja askospora dvaju askomiceta« na 
čast doktora filozofije, čime i formalno pristupa u krug tada malo¬ 
brojnih hrvatskih botaničara. Te godine mora Gjurašin da pođe 
za nastavnika na gimnaziju u Gospić, gdje uz savjesno obavljanje 
nastavničkih dužnosti nalazi još uvijek dosta vremena i za rad na 
prirodoslovnim istraživanjima. U neposrednoj vezi s prirodom, u 
prekrasnom planinskom kraju krševite Like nalazi mladi na¬ 
stavnik neiscrpljivo obilje prirodnoga blaga, koje je u mnogočem 
bilo neistraženo. Njegova velika sklonost za istraživanje prirode 
očituje se doskora u čitavom njegovom svestranom radu. Kao na¬ 
stavnik i prirodoslovac ne zadržava se prof. Gjurašin samo na 
biljkama, njemu su drage i životinje, među kojima naročitu pažnju 
obraća pticama. Rijetkom ljubavlju skuplja, odgaja i proučava 
on u to doba svoje pernate miljenike. Od biljaka se napose i de¬ 
taljno bavi gljivama. U tome ga radu marljivo pomaže njegova 
životna družica, s kojom je kao pravi prirodnjak sklopio već zarana 
brak (1894.) i pošao u život, u zajedničku borbu. 

Njegov znanstveni rad postaje sve intenzivnijim, tako da se 
godine 1899. iz Gospića habilitirao za sveučilišnog privatnog docenta 
iz morfologije i sistematike bilja. S time u vezi bude premješten 
u Zagreb na licej, gdje uređuje uzoran laboratorij za svoja istra¬ 
živanja. Uz floristički rad, rad u terenu, nastavlja Gjurašin i 
sa radom u laboratoriju — bavi se citološkim istraživanjima. Od 
toga vremena njegov je daljni rad usko povezan sa hrvatskim sve¬ 
učilištem, kamo potpuno prelazi god. 1918, kada je razriješen posve 
dužnosti srednjoškolskog nastavnika. Pa i ako na zagrebačkom sve¬ 
učilištu nije postigao veće časti od naslovnog vanrednog profesora, 
ipak Gjurašin po svom znanstvenom radu, po svome utjecaju 
na mlađi botanički naraštaj ide u red onih nastavnika, koji su 
mnogo zadužili hrvatsko sveučilište. Na sveučilištu je predavao 
biljnu sistematiku za slušače filozofskog fakulteta. Neko vrijeme 
predavao je i na bivšoj šumarskoj akademiji i u farmaceutskom 
tečaju. Do svoje smrti vršio je nastavničku dužnost na Veterinar- 

skoro fakultetu i na Visokoj pedagoškoj školi. Radio je stalno u 
Botaničkom zavodu zagrebačkog sveučilišta. 

Premda je S. Gjurašin u svojoj velikoj ljubavi prema pri¬ 
rodi zalazio i u druga područja prirodoslovnog proučavanja, ipak 
je on kroz čitav život ostao vjeran botaničkoj disciplini, kojoj je 
dao svoje najvažnije naučne priloge. U botanici se on uvijek držao 
onoga, što mu je priroda pružila, on je izgrađivao svoje znanje i 
sticao brojna zapažanja izravno u prirodi i na predmetu, upušta¬ 
jući se samo rijetko u teoretska raspravljanja. Polazeći od biljke 
u prirodi, njegov je rad u prvome redu floristički. Sabiranje 
i opredjeljivanje biljaka, morfologija i sistematika bilja, bili su 
glavno područje Gjurašinova botaničkoga istraživanja. Sve, što je 
osim toga uradio, bilo je rađeno samo u vezi s time. 

Već se i u istraživanjima iz oblasti morfologije i sistematike 
bilja kod prof. Gjurašina može opaziti jedan određeni smjer, koji se 
skoro približavao specijalizaciji na proučavanju gljiva. Pogotovo 
se taj smjer može pratiti u njegovim citološkim istraživanjima. Tako 
već u svojim prvim radnjama proučava Gjurašin dijeljenje 
jezgara u mješinicama gljive Peziza vesiculosa i razvoj askospora 
kod nekih askomiceta. Prva radnja, izašla još god. 1893. (na nje¬ 
mačkom jeziku u »Berichte der đeutschen botamscken Gesellschaft«) 
prikazuje Gjurašina i u vanjskom naučnom svijetu kao solidnog 
naučenjaka, koji je tim istraživanjima zašao u dotada još nepo¬ 
znato područje u proučavanju gljiva. Sa mikologijom, naukom o 
poznavanju gljiva, povezuje Gjurašin i kasnije najveći dio 
svoga rada. God. 1898. objavljuje u »Nastavnom vjesniku« radnju 
o gljivama gospićke okolice, a više godina kasnije, 1925, prikazuje 
na francuskom jeziku opis i razvoj novoga roda i vrste gljiva — 
Mycogalopsis retinospora Gjurašin (radnja je izašla u prvome 
svesku »Acta Botanica«). 

I morfologiji višega bilja daje Gjurašin svoj prilog, koji je 
u radnjama: »0 embrijonu roda Scutellaria" i »Povijest razvoja 
inflorescencija kod Dipsakaceja« objavljen u »Radu« Jugoslavenske 
akademije za god. 1899. i 1904. 

Uporedo sa sabiranjem i proučavanjem gljiva radi dr. G j u r a¬ 
žin i na florističkom istraživanju višega bilja u hrvatskim kraje¬ 
vima. U poznavanju toga bilja nije mu bilo ravna, pa je važio kao 
jedan od najboljih hrvatskih florista uopće. Svojim je istraživanji¬ 
ma znatno popunio hrvatsku floru, zabilježivši mnoge nove nalaze. 
God. 1890. javlja Gjurašin nalaz rijetke biljke Daphne Blaga- 
yana na Oštrcu kraj Samobora, a 1913. objavljuje dolaženje rijetke 
mesožđerke Aldrovanda vesiculosa u Obeđskoj Bari kao nove za 
hrvatsku floru. Premda je u objavljivanju svojih nalaza bio dosta 
skroman, ipak su nam ostale nekolike važne florističke radnje: 
»Biljke s đurđevačkih pješaka« (1902), »Prilog hrvatskoj flori« 
(1920), »Dodatak flori zagrebačke okolice« (1923). Napose treba istaći 
opsežnu monografiju roda Dianthus, u kojoj su obrađeni divlji klin- 
čaci Hrvatske i Slavonije (1933). 

Spomenuli smo već Gjurašinov rad na istraživanju biljne sta¬ 
nice, rad na biljnoj citologiji, u čiju se tehniku s tolikom vještinom 
uradio, da je i u tome radu postao pravi stručnjak. Šteta je samo, 
da baš mnoga citološka istraživanja nije priveo kraju. 

Našoj je javnosti dr. Gjurašin poznat i po svome udžbe¬ 
niku botanike za niže razrede srednjih škola. Malo je koji srednjo¬ 
školski udžbenik sastavljen s takvom tačnošću i savjesnošću! Pa i 
ako još i danas posve odgovara svojoj svrsi, ipak je već potisnut 
sa preplavljenog tržišta srednjoškolskih knjiga. 

Svestrano naobražen, laka stila i pristupačne naravi bio je 
Gjurašin kao stvoren za popularizatora prirodnih nauka. Nje¬ 
gove popularne knjige »Iz bilinskog svijeta« i »Ptice« (izašle u 
izdanju Matice Hrvatske) postale su ubrzo svojinom širih krugova. 
Pored toga napisao je veliki broj popularnih članaka iz prirodo¬ 
slovlja u »Danici«, »Vijencu«, »Pobratimu« i u »Prirodi«, koja je 
bila njegov miljenik. U njoj je objavio čitav niz popularnih ali pre¬ 
ciznih članaka: »Jesensko padanje lišća«, »Najveći cvijet«, »Modre 
resine«, »Iz kozlačeva života«, »Božićna drvca«, »Gljive služnjače«, 
»Nešto iz života lišajeva«, »Drijemovac proljetni« i »Iz života pe- 
runike bogiše«. Osim toga je objavljen i njegov prijevod Darwi- 
nova djela: »Put jednoga prirodoslovca«. Uz stručnu suradnju 
Gjurašin je s velikim interesom pratio čitav razvoj »Prirode«, 
ukazujući vrlo često na smjer, kojim treba da se uputi prikazivanje 
i populariziranje prirodnih nauka u odgoju omladine i širih na¬ 
rodnih slojeva. 

Život dra. S. Gjurašina bio je ispunjen neprekidnim radom, 
stalnom borbom i — vrlo čestim neprilikama i slabom srećom. To 
je i očeličilo njegov značaj, koji se odlikuje neobičnim poštenjem 
i dosljednošću. Uz to je bio i vrlo skroman i pristupačan, pa je ste¬ 
kao veliki krug poštovatelja, među kojima je uživao naročiti ugled. 
Pa ako ga danas i nema među nama, profesor Gjurašin će nam 
ostati u trajnoj uspomeni onakav, kakav je bio i zadnjih dana, 
kada je s knjigom u ruci sjedio za svojim stolom, uvijek žedan 
novoga znanja. 


KUKCI BESKRILCI I NJIHOVO ZNAČENJE 
U KUĆANSTVU PRIRODE 

Ing. Dr. Mirko Kse neman (Brno) 

Sa 3 slike. 

U »Prirodi« još nije bilo govora o ovom zanimljivom, a slabo po¬ 
znatom skupu kukaca, koji se naučno zovu Apierygota ili Apiero- 
genea, a predstavljaju najprimitivnije kukce, odnosno prelazne 
oblike između kukaca i stonoga. 

Kukci beskrilei ili kako ih još zovu prakukci razlikuju se u 
mnogom od pravih kukaca: oni su primarno to jest oduvijek bez 

krila (otud i njihovo naučno ime), a nemaju preobražavan ja ili me¬ 
tamorfoze. Oni su zapravo kukci, koji su ostali u stadiju ličinke 
(larve) i pri tom stekli sposobnost razmnožavanja. Treću glavnu 
oznaku čine abdominalni privjesci, to jest privjesci na zatku, koji 
nisu drugo nego promijenjene i zakržljale noge, dakle ostaci abdo¬ 
minalnih uda, po kojima sjećaju kukci beskrilei najviše na stonoge 
(Myriopoda). Njihova tjelesna veličina kreće se između 0,3 do 20 mm. 
Većinom žive noćnim životom ili sakriti pod korom drveća, kame¬ 
njem, u šumskoj stelji (nastoru) ili u humoznom tlu, ali i u vodi, 
i na vječnom snijegu i ledu ... 

Prije nego pređeni na biologiju ovoga zanimljivog skupa kukaca 
i na njihovo veliko značenje u kućanstvu prirode, moram da nešto 
u kratko kažem o njihovoj sistematičkoj podjeli. 

Kukci beskrilei obulivataju četiri reda, koji se naučno zovu: 
Protura, Diplura, Thysanura i Collembola. Ovo im je kratka ka¬ 
rakteristika: 

Proturi su najprimitivniji insekti uopće (si. 1). Oni nemaju 
još ni očiju ni ticala (antennae), a zadak (abdomen) im je sastavljen 



SI. 1. Eosentomon transitorium. tip najprimitivnijih insehat? 
iz reda Protura . 


od 12 kolutića (segmenata). Prva 2—3 članka na zatku imaju male 
privjeske i uvlačljive mjehuriće. Mladi proturi imaju samo 8 kolu¬ 
tića na zatku, a ostale dobiju tečajem svlačenja hitina (anamerija). 
Imaju entognatne, to jest u glavi sakrivene usne organe. 0 protu- 
rima se misli, da su najsličniji pređima sviju insekata uopće. Naj¬ 
veći dosežu 2 mm veličine. Kod nas su glavni radovi Eosentomon, 
Acereniomoti i Acerentulus. 

Dipluri su vitki, duguljasti insekti s dugim ticalima, a imaju 
osim malih privjesaka na nekim kolutićima zatka još 2 veća pri¬ 
vjeska na kraju zatka. Imaju također sakrivene (entognatne) usne 
organe. Većinom žive u Srednjoj Americi, Srednjoj Aziji i Južnoj 
Evropi. Po cijelom našem kršu se nalaze vrste roda Japyx, a naj¬ 
veće vrste roda Campodea se nalaze upravo u jugoslavenskim špi¬ 
ljama (pećinama). 

Tizanuri su gotovo redovno pokriveni ljuskama, imaju ve¬ 
ćinom mrežaste oči, uvijek duga ticala i vanjske (ektognatne) usne 
organe. Redovno imaju abđominalne privjeske i 3 duga privjeska 
na kraju zatka. Glavne predstavnike ovoga reda čini porodica Ma- 
chilidae, koja se u mnogo vrsta i rodova nalazi i po cijeloj Jugo- 

slaviji, a osobito po našem kršu; dalje porodica Lepismatidae, u koju 
spada i poznata kućna životinjica t. zv. siadoraš (Lepisma saccha- 
rina), koja živi u pekarama, smočnicama i knjižnicama. Tip tizanura 
prikazuje nam Petrobius leegei (si. 2). . 

Najbrojniji red kukaca beskrilaca i po broju vrsta i po broju 

pojedinaca jesu kolemboli, koji imaju sakrivene (entognatne) 
usne organe, 4—6 dijetna ticala i abdomen sastavljen od 6 segme¬ 
nata. Na prvom abdominalnom segmentu imaju tako zvani »tubus 
ventralis«, to jest valjkastu cijev prema dolje otvorenu, koja je po¬ 
stala srašćivanjem dvaju zakržljalih uda (privjesaka). Tubus ven¬ 
tralis ima svaka vrsta kolembola i po tome , se lako raspoznaje od 
sviju ostalih insekata. Obično imaju kolemboli još i posebni organ 
nazvan »postantenalni organ« jer stoji iza antena (ticala), koji sa¬ 
stoji iz hitinozne uzvisine raznoga oblika, koju inervira posebni 
živac. Do danas nije sigurno poznato, kakvu funkciju ima taj organ. 
Nagađa se, da služi kao sjetilo njuha i to po tome, što najveće post- 



SI. 2. Petrobius leegei, tip kukca 
beskrilca iz reda Tfi$sanura. 


antenalne organe imaju vrste slijepe i one, koje ne mogu skakati. 
Većina kolembola ima vrlo dobar uređaj za skakanje, koji sastoji 
od promijenjenih abdominalnih privjesaka, i to: od vilice (furca) 
na četvrtom abdominalnom segmentu i od pripadajuće kvačice (re- 
tinaculum). Kad kolembol ne skače zakvači vilicu o kvačicu i hoda 
na svoja 3 para nogu. Veličina kolembola kreće se od 0.3 do 10 mm. 
Njihovo tijelo je pokriveno dlačicama ili finim ljuskama. Tip ko¬ 
lembola nam prikazuje Oncopodura jugoslavica Absolon ei Ksene¬ 
man (si. 3), endemička balkanska vrsta. 

Kolemboli se dijele obično na 9 porodica, od kojih neke imaju 
p 0 20—30 rodova, a neki rodovi i po 50—60 vrsta. Dakako ima i po¬ 
rodica s malo rodova, a isto tako i rodova s jednom jedinom vrstom. 

Kolemboli su dosad vrlo malo istraženi, pa nam svjetska lite¬ 
ratura donosi gotovo svaki dan po koju novu vrstu. Tako je samo 
u Australiji bilo prošlih godina otkriveno oko 60 novih vrsta ko¬ 
lembola. Ali ne samo u Australiji ili u dalekim prekomorskim kra¬ 
jevima, nego i u Evropi su kolemboli, kao i ostali kukci beskrilei, 
vrlo slabo poznati, a to iz nekoliko razloga. Prvi i glavni razlog je 
taj, što kolemboli nijesu obično ljudima štetni ili škodljivi. Stara je 
činjenica, da ljudi proučavaju u prvom redu svoje neprijatelje, i 
štetočinje svoga imetka, a tek onda svoje pomagače i dobročinitelje. 
Do prije nekoliko godina nije bilo među kolembolima ozbiljnog šte¬ 
točinje, dok se nije pojavio u Australiji nepoznati neprijatelj lu- 
cerne ili vječne djeteline (Medicago sativa) i drugih mladih biljaka 


u poljima i vrtovima, nazvan »lucerne flea« (to jest lucernina buha). 
Kad su ga entomolozi odredili, vidjeli su, da je to vrlo obična evrop¬ 
ska vrsta kolembola, koja se zove Sminthurus viridis Ta vrsta živi 
po cijeloj Evropi, ali se nije još nikada pokazala škodljivom. Ma¬ 
štalo je zato pitanje, zašto se Sminthurus viridis u Australiji raz- 
množio u tako velikoj mjeri, da je popasao cijela polja lucerne i 
drugih usjeva, čim su proklijali? Posebna komisija entomologa bila 
je pozvana u Australiju da riješi ovo pitanje i da predloži mjere 
obrane proti štetočinji »lucerne flea«. Slavni savremem engleski ko- 
lembolog H. Womersley dokazao je, da se . Sminthurus viridis 
zato tako razmnožio i postao škodljivim, jer je bio unesen u Austra¬ 
liju bez svojega glavnoga neprijatelja, koji ga u Evropi drži na 
uzdi, a to je u Evropi svuda raširena grinja Bisciruslapldarius 
Kramer. To je sličan događaj, kao onaj sa kunićima, koji su prene- 

nom pojasu, a jednako i u tropskim krajevima, pa čak i u pusti¬ 
njama, ako samo imaju bar minimalnu količinu vlage u uzđuhu ili 
na staništu i dovoljno hrane. 

Kolemboli se hrane organskim otpacima osobito šumskom ste¬ 
ljom i humusom i svakom vrstom obamrlih biljaka, raznim višim 
i nižim gljivama, plijesnima i njihovim sporama. Oni su vrlo ko¬ 
risni kao glavni rastvarači šumske stelje, a i zato, što drže na uzdi 
mnoge bolesti bilja. Slavni pokojni češki entomolog Franjo Ra ro¬ 
bo u s e k veli naročito u svojoj knjizi »Škudcove a ochranci fepni« 
(Štetočinje i branitelji repini), koja je izašla u Pragu 1928: »Kolem¬ 
boli imaju u prirodi neobično važnu ulogu zbog toga, što odstra¬ 
njuju kod raznih biljnih bolesti plijesni i spore, kojima se hrane. 
Kad ne bi bilo kolembola, raširile bi se razne biljne bolesti u takvoj 
mjeri, da bi uzgajanje kulturnih biljaka bilo za kratko vrijeme 
nemoguće (str. 81). 

Daljnje značenje kolembola u prirodi je u tome, što pružaju 
hranu velikoj množini životinja uopće; jednima neposredno, a dru¬ 
gima posredno. Tako služe za hranu cijeloj vojsci grinja, paukova, 
lažnih škorpija, stonoga, grabežljivim kukcima i mnogim pticama, 
pa i ribama. Stoga nije čudo, ako pokojni njemački entomolog F. 
D a h 1 u jednoj svojoj knjizi tvrdi, da bi jedna trećina svih životinja 
na zemlji izginula od glada, kad bi nestalo kolembola. 

Ako i primamo tvrdnje đra Rambouseka i prof. đra Dahla s 
nekom rezervom, ipak vidimo, kakvu ogromnu važnost imaju ko¬ 
lemboli u ravnoteži života prirode ... 

Moja proučavanja apterigota tiču se u prvom redu upravo ko¬ 
lembola. Reći ću i zašto ih pi-oučavam. 

Počeo sam se za kolembole zanimati još kao student šumarstva, 
kad sam saznao, da postoji svijet za sebe, to jest svijet šumskoga 
tla.. U posljednje vrijeme vraćamo se biologiji, ne samo u sportu 
i gimnastici, već i u naučnim smjerovima, pa tako i u šumarstvu 
stoje biološke discipline na prvom mjestu. Danas gledamo na šumu 
kao na kompleks živih organizama, kao na organsku cjelinu sastav¬ 
ljenu od biljaka i životinja. Isto tako držimo i tlo za kolektivnu 
zajednicu složenu iz mnogo živih i neživih česti. Dosad su bile u 
tloznanstv li' proučavane većinom mineralne česti i njihove osobine, 
a nekiputa i mikroorganizmi iz biljnoga carstva, ali najmanje i 
gotovo nikako zoološki dio, osobito člankonošci ili zglavkari (Arthro- 
poda), kamo spadaju i insekti. Glavnim ciljem moga studija kolem¬ 
bola jest proučavati život tih najmanjih, a ujedno najbrojnijih i 
najvažnijih članova šumske faune i šumskoga tla i pronaći, kakvu 
ulogu imaju i kakvi efekat daju produkciji šume. 

Kolik je gospodarski značaj i zamašaj kolembola u šumarstvu 
i uopće u kućanstvu prirode pokazat ću samo na jednom primjeru. 

Donedavno se nije znalo, koliko apterigota se nalazi na 1 četvor¬ 
nom metru šumskoga tla. Prema mojim proučavanjima ima u nekim 
šumama u Čehoslovačkoj na 1 četvornom metru šume do đubljine 
od 10 cm 100.000 do 120.000 apterigota, to jest 1 milijarda na 1 hek¬ 


taru šume. Predstavimo sebi sada, što uradi takva vojska za vri¬ 
jeme od jedne godine dana. Znamo da biljke i drveće ne mogu pri¬ 
mati organsku hranu, nego samo mineralne soli i vodu iz zemlje, 
a plinovite tvari i svijetlo iz atmosfere, a baš fauna tla, i to osobito 
kolemboli prerađuju organska gnojiva, humus, šumsku stelju i oba¬ 
mrlo drvo u mineralne tvari i tako priređuju apterigoti posredno i 
surovine raznim granama današnje industrije. — Još bih htio istaći 
jednu važnost kolembola u šumarstvu i tloznanstvu. Upravo nedavno 
je bilo dokazano, da fauna apterigota može vrlo dobro poslužiti kao 
indikator (objavitelj) određenih osobina tla, pa tako ovi pređi naših 
kukaca zaslužuju u punoj mjeri mnogostruku pažnju prirodoslovaca. 


GVOŽĐE, BAKAR I OLOVO U JUGOSLAVIJI 

I. u k a M a r i ć, Zagreb. 

Sa 3 slike 

Ruda, mineral, je osnov svemu živome na površini Zemljinoj. 
Ona je osnov cijelome kulturnom radu i razvitku čovjeka, njegovu 
blagostanju i daljem napredovanju. Nauku i tehniku bilo bi nemo¬ 
guće danas i zamisliti bez ruda. A kako bi izgledao naš obični život 
bez gvožđa, bakra, olova, soli i još mnoštva drugih kovina i neko- 
vina, koje vadimo iz mnogobrojnih ruda. Međutim ruda nije samo 
danas toliko važna u životu i radu čovjeka. I u prehistorijsko vri¬ 
jeme označuju pojedini, metali prave kulturne odsjeke u radu čo¬ 
vječanstva. Bilo je i jedno »kameno doba«, odsjek, u kome je čovjek 
tek grubo obrađivao tvrdi kamen za borbu sa protivnicima i živo¬ 
tinjama, koje je trebao za hranu. Zatim »bakreno doba«, odsjek 
nama nesumnjivo bliži od kamenog. Tada je već čovjek umio da 
vadi čist bakar iz bakrenih ruda. Pa doba »bronce«, »željeza«, od¬ 
sjeci, u kojima je čovjek udario temelje i prvoj metalurgiji, koja 
se evo do naših dana razvila do velikoga savršenstva. I ne bi po- 
griješili, kada bi zaključili iz svega, što znademo o ulozi kamena, 
rude i metala u dosadašnjem životu i razvitku čovjeka, da su oni 
narodi, koji su imali bolji i tvrđi kamen, bolje rude i više metala 
prerađenih, živjeli i na višem stupnju duhovnog i materijalnog ži¬ 
vota od drugih, koji toga nisu imali i nisu umjeli. Pa i dan današnji 
je ruda ona jaka sila, koja privlači čovjeka, osvajača, i u daleke 
krajeve od njegove kuće. Sukobi i previranja među narodima do¬ 
gađaju se u znatnoj mjeri i zbog minerala, rudnih ležišta, koja kao 
neke podzemne i nevidljive sile upravljaju građenjem putova, že¬ 
ljeznica, vodenih kanala, a sada već i avijonskih linija. Nevidljiva 
rudna ležišta određuju i polaganje graničnog kamenja među drža¬ 
vama na cijelome svijetu. 

Rudne prilike u našoj državi, s obzirom na nalazišta tehnički 
korisnih minerala, pretstavljaju važnu granu rada. Već dolasku 
Rimljana u ove krajeve biće sigurno jedan od važnili uzroka i na 

lazišta ruda. Plemeniti metali, zlato i srebro, pa olovo privlačilo ih 
ie na Balkanski Poluotok. Pokrajinu Dalmaciju, u koju je u to 
vrijeme spadala i Bosna, naziva pjesnik Martial »zlatonosnom«. 
Solin je bio sjedište najviše rudarske vlasti. Stari zapisi iz Nero- 
nova doba kažu, da su u tadašnjoj Dalmaciji vadili ponekad i do 
50 funti čistoga zlata svaki dan. U porječju Timoka u Istočnoj Sr¬ 
biji, gdje je došlo do razvijanja moćnih rudišta nekih tehnički 
važnih minerala, u glavnom bakrenih, bilo je rudarenje također 
jako razvijeno. To su područja Mlave i Peka, oko Bora, Majdan- 
peka, Zlota i t. d. Tu su bakrene rude zlatonosne, sa osjetljivim ko¬ 
ličinama zlata, pa i danas pretstavljaju dragocjen izvor zlata uz 
bakar. 

U srednjem vijeku bila su rudišta na Balkanskom Poluotoku 
na velikom glasu. Uz zlato vadilo se i srebro iz srebronosnih gale- 
nita, a i sam galenit prerađivali su vješti rudari Šasi na čisto 
olovo. Olovo iz rudnika mjesta Olova u Bosni bilo je na glasu zbog 
svoje čistoće. Bilo je tada cijenjeno i poznato pod imenom »plurn- 
bum dulce đe Olovo«. 

U sjeverozapadnim predjelima države, u Hrvatskoj i Sloveniji, 
ima mnogo ostataka, srednjovjekovnoga rudarenja. U Trgovskoj 
i Zrinskoj Gori prerađivane su bakrene, gvozdene, olovne i sre¬ 
brene rude. Kovnica novca nalazila se u Gvozđanskom. U Petrovoj, 
Samoborskoj Gori i .Medvednici ima također znakova staroga ru¬ 
darenja. U Mežici i Crnoj bili su poznati već od rimskih vremena 
siebronosni galeniti. I ma da se u pojedinim predjelima radilo, uz 
manje ili veće prekide, od vremena rimskih skoro do naših dana, 
nisu rudne zalihe iscrpljene ni izdaleka. Stari radovi mogu nam 
danas na mnogo mjesta poslužiti kao pravi putokaz za rudom. Ne 
smijemo međutim zaboraviti, da današnja tehnika iskorišćuje mnogo 
brže i u mnogo većim količinama jedno rudno ležište. Jedna godina 
savremenoga rudarenja znači više nego stoljeća starih rudarskih 
radova. Zato nas neće sa druge strane začuditi činjenica, da su 
neki predjeli u našoj državi bili u stara vremena na glasu zbog 
sioga rudnoga blaga, a danas jedva da ih u tome pogledu i spomi¬ 
njemo. U njima moderni rudar gotovo da i nema posla. 

Dok se staro rudarenje svodilo u glavnom na iskorišćivanje ne¬ 
koliko ruda, iz kojih se vadilo zlato, srebro, olovo i nešto bakra i 
željeza, to je savremeno rudarstvo zahvatilo mnogobrojne rude. 
Tako rude željezue, manganske, kromske, bakrene, olovne, cinkane 
(sa zlatom i srebrom), antimonske, arsenske, aluminijsku rudu 
boksit, fosforit, magnezit, gips, soli, asfaltni kamen, ugljeve, zemni 
plin i t. d. Ima danas u Jugoslaviji preko dvije stotine rudnih mje¬ 
sta, u kojima se vade spomenute rude. 

Mi ćemo se ovdje dotaknuti samo nekoliko ponajglavnijih ru¬ 
dišta, gvozdenih, bakarnih i olovnih, u kojima se može razviti jača 
rudarska djelatnost. Spomenut ćemo i neke statističke podatke o 
zalihama i proizvodnji rude, kao i naše potrebe na metalima, koje 
vadimo iz spomenutih ruda. 


Glavna gvozdena rudišta nalaze se u Bosni u kraju Vareša i 
Ljubije i u jugozapadnoj Hrvatskoj u Trgovskoj i Petrovoj Gori, 
u okolini Bešlinca i Vranovine kraj Topuskoga. Te su rude u glav¬ 
nom oksidi gvožđa, limoniti i hematit, koji sadržavaju između 
45—61% gvožđa i do 1,5% mangana. Značajno je, da ove gvozdene 
rude ne sadržavaju fosfora i sumpora, pa ih prema tome ubrajaju 
među kvalitativno prvorazredne rude. Vršena su naročito u kraju 
Ljubije i Vareša mnogobrojna istraživanja s obzirom na količine 
gvozdenih ruda na pojedinom rudištn. Ma da se procjene mnogo 
razilaze, vrijedno je napomenuti, da u Ljubijskom rudnom kraju 



SI. 1. Rudnih Droškovac (Vareš). 


procjenjuju količine gvozdene rude na 300—600 milijona tona. Neki 
procjenjuju čak i do 800 mil. tona. U predjelu Vareša procjenjena 
je količina rude do 120 mil. tona. Obadva su rudišta vlasništvo dr¬ 
žave. Nesumnjivo je dakle, da se na ovim rudištima nalaze velike 
količine gvozdene rude i da je moguće razvijati i talioničku i meta- 
lurgijsku industriju u razmjeru, koji prelazi potrebe i državnog i 
privatnog rada. 

Gvozdena ruda u bosanskim rudnicima nalazi se sasvim na 
površini, pa je i kopanje sirove rude znatno olakšano (si. 1). Prema 
statističkim podacima prošlih godina dosegla je proizvodnja sirove 
gvozdene rude nešto manje od polak milijona tona na godinu. Od 
te količine jedva da se 1/5 do 1/6 prerađuje u državnoj talionici 
u Varešu. Sva ostala ruda izvozi se u Ćehoslovačltu, Rumunjsku 

i Madžarsku na preradu. Državna željezara u Varešu izrađivala je 
prošlih godina svaki dan do 150 tona sirovog gvozda. 

Biće korisno da se spomene i odnos između vrijednosti izve¬ 
zene sirove gvozdene rude iz države i uvezene prerađene gvozdene 
robe iz inozemstva, samo za godinu 1930. Te godine izvezeno je iz 
Jugoslavije 355.980 tona gvozdene rude u vrijednosti 93,977.815 di¬ 
nara. Iste godine uvezeno je u Jugoslaviju prerađenog gvozda i 
gvozdene robe 163.733 tone u vrijednosti 776,523.000 dinara. Raza¬ 
bira se odavle, da smo platili inozemstvu osam puta više za prera¬ 
đenu robu iz gvožđa, nego što smo dobili za gvozdenu rudu iz dr¬ 
žavnih rudnika. To je eto najbolja pouka za nastojanje, da se po¬ 
diže velika državna talionička i metalurg'ijska industrija gvožđa 
(si. 2). 



SI. 2. Državne talionice u Varešu. 


Kako su geološka i rudarska istraživanja posljednjih godina 
znatno napredovala, utvrđeno je, da se gvozdene rude nalaze i u 
drugim krajevima države, dakako još u nepoznatim količinama. 
Tako u predjelima Rudnika, Kopaonika, Stare Planine, pa u Južnoj 
Srbiji. 

Kao gvozdene, tako su važne i bakrene rude. I rudišta bakarnih 
ruda u Jugoslaviji mogu se smatrati vrijednim izvorima ovoga 
tehnički važnoga metala. Bakarnih ruda nalazimo na mnogo mje¬ 
sta u državi. U Sloveniji, sjeverozapadno od Ljubljane, u Trgovskoj 
Gori, kod Jajca i Mračaja, u timočkom bazenu i u kratovsko-zle- 
tovskoj oblasti. Osobito vrijedne rudarske objekte nalazimo u ti¬ 


močkom kraju, u području anđezitskih erupcija kod Bora, Majdan- 
peka, Zlota, Markova Kamena, Krivci ja i t. d. Rudarska i topio- 
nička djelatnost razvila se naročito u borskom kraju. Smatra se, 
da su borski rudnici bakarnih ruda po sadržaju i vrijednosti rude 
na drugome mjestu u Evropi. Iza Njemačke i Španije, koje daju 
na godinu svaka oko 50.000 tona nalazi se Jugoslavija sa 45.000 tona. 

Glavne su bakarne rude u borskom rudnom kraju kovelin, ba¬ 
karna pakovina ili halkopirit, bornit i bakronosni piriti. Fran¬ 
cusko društvo, koje radi u tom rudnom kraju, istaljuje sirovi bakar 
u velikim talionicama i izvozi ga u inozemne rafinerije zbog ko¬ 
načnoga čišćenja. Vrijednost izvezenoga sirovoga i neočišćenoga 
bakra procjenjuje se na godinu na okruglo 200 milijona dinara. Vri¬ 
jedno je ovdje napomenuti, da su borske bakrene rude nosilice zlata. 
Pri istaljivanju sirovoga bakra zaostaje sve zlato u njemu. Iz bakra 
se zlato izvadi tekar pri procesu rafiniranja u inozemnim rafine¬ 
rijama. Računa se, da u toni sirovoga bakra ima prosječno do 100 
grama zlata. Prema statističkim podacima za godinu 1934 (iz »Ru¬ 
darskog i topioničkog vesnika«), može se vidjeti, da se izvezlo u 
prva tri mjeseca u inozemstvo 9.565 tona sirovoga neočišćenoga 
bakra. S tom količinom bakra, kratkim računom može se saznati, 
da se izvezlo i veće količine zlata. To je samo u vremenu od tri 
mjeseca. Na godinu dakako, uz veće količine bakra veće su i koli¬ 
čine zlata. Ovdje se nameće također misao, od kolike bi koristi bilo 
podizanje jedne rafinerije sirovoga bakra u našoj zemlji. Zlato u 
tom slučaju ostalo bi odmah u zemlji i pripada državi. 

S druge strane navest ćemo jedan podatak o uvozu bakra i 
predmeta izrađenih od bakra u Jugoslaviju. Godine 1930. uvezeno 
je u našu zemlju nešto preko četiri milijona kilograma bakra, za 
koji je plaćeno oko 233 milijona dinara. Dakako mora se napome¬ 
nuti, da su ovdje ubrojeni i mnogi predmeti, strojevi, instrumenti, 
cijevi, lim i t. đ., sve iz bakra. 1 u ovome primjeru, kao što smo to 
zapazili kod gvožđa, vidimo, od kolike bi koristi bilo, da se rafini¬ 
ranje bakra, kao i izrada predmeta od bakra, provodi u našoj 
zemlji. 

Iza ovih korisnih ruda treba da se ukratko upoznamo i sa 
olovnim rudama u našim krajevima. Rimljani su već vadili olovo 
i srebro iz srebronosnih galenita istočne Bosne i Južne Srbije. Da¬ 
kako da je rad u to vrijeme bio ograničen u glavnom na najpliće 
predjele pod površinom zemlje. Dublji dijelovi rudišta ostali su ne¬ 
taknuti do danas. Tek danas je čovjek, oružan snažnim strojevima,, 
zašao i u dublje predjele olovnih rudišta, naročito u južnim pre¬ 
djelima države. 

Olovne se rude nalaze na mnogo mjesta kao galenit. U Slove¬ 
niji kod Mežice i Crne u Mežičkoj Dolini, gdje je rudarenje na 
olovo vrlo staro. U Bosni kod Olova, Srebrenice i Sasa u Crvenoj 
Rijeci. U Srbiji, naročito u južnim predjelima. Zatim kod Kučajne¬ 
gdje se pojavljuje zlatonosan i srehronosan galenit. U toni ruđače 
bilo je i do 650 grama zlata. Ali najveće i do danas poznate i otkri¬ 
vene mase srebronosna galenita nalaze se u okolini Kosovske Mi- 

troviee, u Trepči, Kadi jaci i Plakaonici. Zatim kod Janjeva i Zle- 
tova. U tim predjelima radi se danas vrlo živo na geološkim i ru¬ 
darskim istraživanjima, kojima je zadaća, ne samo izrada geološke 
karte nego i pronalaženje novih rudnih ležišta uz vec poznata stara. 

Vrijedno je, da se ovom prilikom iznese nekoliko podataka o 
olovnom rudištu u Starom Trgu (zovu ga i Stantrg) u kraju Ko¬ 
sovske Mitrovice. . . .., 

Englesko društvo Trepča Mines Limited razvilo je posljednjih 
godina živi rad u tome rudnome kraju. Istražujući ovaj rudni kraj 
piše Fran Tućan o rudnicima Trepće i Kadi jače ovako: »Vec go¬ 
dine 1303 spominje se u tome kraju bogati industrijski i trgovački 
grad Trepča, čije se ruševine nalaze jedno sedam kilometara sje¬ 
veroistočno od Kosovske Mitrovice. Trepča je bila veliki i bogati 
grad; najveći stepen svoga razvitka dosegla je u prvoj polovini 15. 
\ijeka, pa je tada uz Novo Brdo, Rudnik i Prištinu bila najvažnije 
trgovačko mjesto na Balkanu. Bilo je u njoj saskih i dubrovačkih 



SI 3 Rudnik Stari Trg. Četiri horteonta u rudniku. Crno: rudna masa, 
u glavnom olovni i cinkov sulfid sa srebrom. Blok- dijagram prof dra 
A. Brammall-a (Rudarski i topiomcki Vesnih II (1930) br. 4, str. 155). 


doseljenika, a ponešto i Splićana. Saski »rupnici« ili »valturchi« 
radili su u rudnicima srebronosna galemta, koji je uz olovo davao 
velike količine srebra. Kako se uz galenit razvio i zlatonosni pirit, 
sa zlatonosnim kvarcom, dobivalo se i mnogo zlata, pa je u gradu 
bilo mnogo zlatara, a zaključuje se po mnogobrojnim zlatarskim 
radnicima, da je tu morala postojati i kovnica novca. Dubrovčani 
i Kotorani naselili su se prema vijestima iz godine 1280. i u gradiću 
Briveniku, koji se nalazi istočno od Trepće, na sastavku potoka 
Brvenice i Laba na putu od Prištine u Kuršumliju.« 0 samim po¬ 
javama olovnih i cinkanih ruda sa srebrom kaže, da su mmeroge- 
netske prilike u tome kraju bile veoma povoljne za njihovo razvi¬ 
janje u velikim količinama. U tercijaru bila je vulkanska djelatnost 
vrlo živa u tome kraju, pa su duž velikih rasjeda izbile na površinu 
ogromne mase andezitske lave. Iza erupcija lave slijedile su mine¬ 
ralne otopine, plinovi i pare, koje su po pukotinama dugotrajnim 
radom ostavile i znatne količine spomenutih ruda. Tucan piše 

»stvarajući zaključke po paragenetskim odnosima po geološkom i 
petrografskom sastavu okoline Trepće možemo kazati, da su se 
ovdje razvile silne mase sulfidnih ruda, koje omogućuju eksploa¬ 
taciju i rudarsku industriju u najvećem stilu. Lz olovo i cinak 
davat će ovi rudnici znatne količine srebra i zlata.« 

Rudarska istraživanja pokazala su, da se rudna masa proši¬ 
ruje od površine prema unutrašnjosti (si. 3). U vodoravnom je pre¬ 
rezu polueliptičnog oblika. Bušenja sa dijamantskim svrdlom po¬ 
kazala su, da se rudna masa produžuje u dubinu, i jos 1930. »odime 
zasnovani su planovi, da se radovi pomaknu za 150 metara dublje 
od tad najdubljeg horizonta. Još tada računala je količina rudne 
mase na blizo dva milijona tona. Analize su pokazale, da ruda 
sadržava prosječno ll,5»/o olova, 10»/. cinka i 93 grama srebra u 
toni rude. Kako se razabira, količine su srebra u ovoj olovnoj rudi 
velike. U prva tri mjeseca 1934. godine izvezeno je u inozemstvo 
1816 tona olovnoga koncentrata. Sa olovom dakako izvezeno je 
i srebro. 

U našoj zemlji vrši se prerađivanje olovne rudače na čisto ra- 
finovano olovo u Mežici. Svaki dan prerade talionice u Mezici 
35 tona čistoga olova. Olovo je očišćeno, rafinovano do čistoće 99,93 o 
‘olova. To predstavlja vanrednu čistoću. 

Iz ovo nekoliko podataka o gvozdenim, bakrenim i olovnim 
rudama u Jugoslaviji možemo zaključiti, da te rude pretstavljaju 
jaku osnovu za podizanje rudarstva i metalurgije gvozda, bakra 
i olova. 


KUKAVICA 

Napisao lug. Vladislav Vasić 
Sa 1 slikom 

Retko ko od nas ne zna za kukavicu (Cuculus canorus Linne). 
Ako je nije video, ono je barem više puta čuo njeno kukanje. Svako 
proleće, čim olista drveće, a to se dešava obično u aprilu mesecu, 
dolazi ona kod nas iz dalekih krajeva, iz Afrike, gde provodi zimu. 
Odmah po dolasku otkriva svoje prisutstvo svojim kukanjem. Ku-ku, 
ku-ku razleže se po šumama, šumarcima i parkovima i to nam je 
siguran znak, da je proleće tu, da se više neće vratiti hladna zima. 
Prvo dolaze mužjaci, a posle četiri, pet dana dolaze i ženke. 

Ku-ku, ku-ku razleže se onda po ceo dan, od jutra do mraka, 
i to toliko, da se često dešava, da po koja kukavica promukne. Samo 
u podne, kad najviše pripekne sunce, ona se malo smiri, ali eto već 
u jedan sat opet počinje da kuka. Naročito je ona neumorna u svom 
kukanju ujutru, odmah po izlasku sunca. 

Hajdemo u šumu, pa ćemo je lako videti. 

Kukavica mužjak čim dođe odabere za sebe neku oblast od ne¬ 
koliko kilometara u prečniku, u koju dolazi svake godine i ne trpi 
u njemu drugih mužjaka. Nauman je promatrao jednoga mužja¬ 
ka, koji je 20 godina uzastopce dolazio na isto mesto. Tu kukavicu 
on je poznavao po njenom naročitom glasu, koji se znatno razli¬ 
kovao od glasa drugih kukavica. Čim mužjak začuje kukanje u 
svojoj blizini, odmah doleti tamo, da istera iz svoje oblasti suparnika. 

Sakrićemo se iza debelog stabla i imitiraćemo kukanje. Odmah 
će doleteti mužjak, da vidi, ko se to usuđuje da pređe granice nje¬ 
gove oblasti. Nekoliko puta ponovićemo u-uu. Ne treba izgovarati 
ku-ku, jer kukavica tako ne kuka, već u-uu, a ono »k« nama se čini, 
jer kukavica brzo i jako ispusti prvo u, a zatim dosta tiho uu. U 
prisutstvu ženke mužjak često udvaja prvi slog te kuka »kuku-ku, 



Kukavica ili pjevalica (Cuculus canovus canorus) 


kuku-ku« i na kraju obično dodaje slabo »kva-va-va«. Iza ovoga 
često se čuje glas ženke, koji sastoji iz jakog i čistog »klikliklikli«. 

Eto i kukavice! 

To je ptica veličine goluba, sva plavkasto-sive boje sa tamnim 
pegicama i tačkicama. Neverovatno liči na jastreba, od koga se 
razlikuje po svom letu i po svojoj maloj glavi i po tome, što ima 
dugačak i slab kljun (dok jastreb ima kratak i savijen kljun) i što 
ima naročito građene noge: dva prsta napred, dva prsta natrag, 
pri čemu zadnji prst može da se okreće natrag. Ženka je obojena 
isto kao i mužjak. Mlade kukavice od jedne godine obojene su po 
leđima žućkasto-mrko, koja boja druge godine prelazi u plavkasto- 
sivu boju. Ponekad se sreću egzemplari kukavica, kod kojih preteže 
crvenkasto-mrka boja. To su mlade ženke od godinu dana. 

Sitne ptičice čim opaze kukavicu, dižu galamu i jure za njome. 
Neće biti da se one varaju, smatrajući je za jastreba, već sigurno 
znaju, da ona voli da dira njihova gnezda. 


Krajem augusta napušta nas i odlazi u Afriku. 

Krajem juna kukavica kuka manje. Sredinom jula čuje se samo 
Lijutru i uveče, a zatim potpuno prestaje da kuka. 

Jedna od najinteresantnijih osobina kukavice je, da ona ne 
vije gnezdo, već podmeće svoja jaja u gnezda drugih ptica, i to onih 
ptica, koje se hrane insektima. Najčešće podmeće jaja u gnezda 
grmuša, plisaka, crvenorepaka, crvendaća i muharica, a ponekad 
čak i cariću, našoj najmanjoj ptičici. U gnezda onih ptica, koje se 

f hrane zrnevljem, kao što su batokljun, zelendać i druge, ne pod¬ 

meće jaja. 

U maju mesecu traži kukavica gnezdo, gde bi snela jaje. Tu je 
I' ona velik majstor, da nađe i najskrivenije gnezdo i redko se pre- 

* vari, da snese jaje u gnezdo drugih ptica, koje se ne hrane insektima. 

Pošto nađe gnezdo. koristi se otsutstvom vlasnika i snese jaje. Često 
se dešava, da joj ne smeta ni prisutstvo vlasnika gnezda te snese 
jaje ne obazirući se na strašnu viku i bunu, koju oni dižu sa ve¬ 
likim uzbuđenjem. 

Male ptičice uskoro se umire i ne pređuzimaju ništa protiv na¬ 
silno podmetnutog jaja, mada se ponekad dešava, da ga one izbace. 

Jaje snese na taj način što jednostavno sedne na gnezdo, ali 
ako je gnezdo na takvom mestu, da joj je nespretno da sedne, ona 
ga onda snese na zemlju, a zatim okrene u stranu glavu, uhvati 
ga oprezno u kljun, koji je baš za to zgodan i prenese u gnezdo. Jaja 
su vrlo mala u odnosu prema veličini kukavice. Ona su veličine 
vrapčijeg jajeta i različito su obojena. Obično su plave boje ili pak 
zelene sa mrkim pegicama, ali ista kukavica ima jaja uvele iste 
veličine i boje. Nosi u svemu na godinu najmanje 20—22 jaja. 

Različita veličina i boja jaja dali su povoda, da su mnogi istra¬ 
živači mislili, da kukavica podmeće svoja jaja namerno u ona 
gnezda, u kojima jaja odgovaraju po boji i veličini njenim jajima. 
Međutim to je potpuno netačno. 

Ne treba misliti, da kukavica podmeće svoja jaja prosto iz toga 
razloga, što ne voli da se brine i da se trudi za svoje potomstvo. Ne¬ 
koliko je puta promatrano, da kukavica prenosi svoje jaje u drugo 
gnezdo, ako opazi, da se prvo gnezdo uznemirava. Znači, da ona 
stalno vodi računa o podmetnutim jajima. A zašto ona podmeće 
svoja jaja u tuđa gnezda, tome ima više razloga. 

Prvo, njeni mladuUci su (kao i sama kukavica) vrlo proždrljivi, 

i te kukavica nebi mogla da ishrani svoje potomstvo, ishranjujući u 

isto vreine i sebe. Sem toga kukavica ne nosi sva jaja u isto vreme, 

« već u razmacima. Stoga razloga kad bi ona sama ležala na jajima, 
onda kada bi se iz posljednjeg jajeta izleglo mladunče, prvo bi već 
bilo potpuno odraslo. 

Pošto se iz jajeta izlegne mlada kukavica, ona vrlo brzo napre¬ 
duje. Njoj uskoro postane tesno i onda se razvija neobična trage¬ 
dija u životu ptica. Mlada kukavica, još šlepa i bez perja, pređu- 
zima napad protiv svojih suseđa u gnezdu. Ona podvuče ispod ma 

loga tića svoj rep ili glavu i premesti tića sebi na leda. Pošto se 
podvuče ispod tića i smesti ga na svoja leda, ona se podigne na 
noge, naglo ispravi leđa i nesretna ptičica nađe se na zemlji, gde 
brzo ugine. Tako jedno za drugim izbaci ona sve svoje susede i 
ostane sama u tuđem gnezdu. 

Ponekad se desi, ali vrlo retko, da se u gnezdu nađu dve mlade 
kukavice. Odmah, prvih dana, između njih se razvija borba na život 
i smrt i slabiji se uvek nađe iza gnezda, izbačen na zemlju. 

I pored svega toga, uskoro malo gnezdo postaje tesno kukavici 
i ona se u njemu smešta sa velikom teškoćom. 

Mlada kukavica je vrlo proždrljiva i nesretni roditelji jedva 
stižu da ishrane podmetnuto dete. Kolika je njena proždrljivost, 
najbolje ilustrira ovaj primer: Jedna mlada kukavica uhvaćena i 
smeštena u kavez pojela je samo za jedan dan 18 mladih živih gu¬ 
štera, 39 velikih, zelenih poljskih skakavaca, 3 velike gusenice 
leptira mrtvačka glava, 43 gusenice leptira kupusara, 5 larva hru- 
šta, 4 pauka krstaša, 50 crva brašnara i priličnu količinu mravljih 
jaja. Sada je potpuno jasno, koliku muku zadaje ona svojim »rodi¬ 
teljima.« 

Vrlo je interesantno promatrati, kako nesretne ptičice ishra- 
njuju mladu kukavicu. Video sam jednom mladu kukavicu, koja je 
pieletala sa grane na granu, stalno ispuštajući svoje nežno »cirrk- 
clrrk« i treperila je krilcima kao neki mladi vrabac, dok je par 
crvendaća stalno donosio i gurao joj u usta gusenice. Jadne ptičice, 
koje su bile skoro dvaput manje od nje, jedva su stizale da nahrane 
mladu proždrljivicu. 

Mlada kukavica, dok još sedi u gnezdu, kada oseća glad, traži 
hranu ispuštajući zvuke »cis, cisis, cisisis«, a kada izleti iz gnezda: 
»cirk, cirrk, cirrk«. 

Kukavica se hrani raznim kukcima, larvama, gusenicama i 
leptirima, a u jesen često jede razne plodove i jagode. Najglavnija 
njena hrana su dlakave gusenice, koje ona zbog velikog apetita uni¬ 
štava u velikom broju. Te gusenice imaju po svom telu veliki broj 
oštrih otrovnih dlačica, te većina ptica izbegavaju da ih jedu, a 
one pretstavljaju najveće i najopasnije neprijatelje naših šuma. 
Kukavica ima jaka i debela creva, te joj ove dlake ništa ne škode 
i njen želudac izgleda, kao da je dlakav zbog tih zabodenih dlačica. 
Poznati su slučajevi, kada su kukavice spašavale čitave šume od 
napasti gusenica. Profesor A11 u m, poznati nemački ornitolog, na¬ 
vodi ovaj primer: 

»Jednom zatrehala mi je kukavica za moja predavanja i ja se 
uputim 24. maja u šumu, koja leži jednu milju daleko od Minstera 
(varoš u Vestfaliji). Tamo sam našao veliki broj ovih ptica; na sve 
strane čulo se njihovo kukanje. U malom hrastovom šumarku, gde 
sam mislio, da ću naći ne više od jednoga para kukavica, njih je 
bilo 6—8 komada; sem toga čuo sam, da su lovci prošle nedelje 


ustrelili 4 komada. Prikradem se eg'zemplaru, koji je meni bio naj¬ 
bliži na jedno 40 koraka; mogao sam ga vrlo dobro promatrati. 
Posle svakih 3—4 kukanja ova kukavica nešto je hvatala, zatim je 
sedela nekoliko trenutaka mirno, te je opet odavala svoje prisutstvo 
jakim »ku-ku«. Najzad se ona digne sa drveta i proleti pored mene 
na daljinu puščanog pucnja. Otvorivši joj kod kuće želudac doznao 
sam, što je ona hvatala sa drveta. U voljci, u crevima i želucu ove 
ptice bilo je 97 potpuno svežih gusenica litijaša (Thaumetopoea pro- 
- cessionea), koje su bile izrasle do jedne trećine svog normalnog ra¬ 

sta. Na taj način moja pažnja bila je obraćena na ovog opasnog ne¬ 
prijatelja hrastove šume. Posetivši uskoro opet istu šumu, našao 
sam početak uništavanju, koji su počinile gusenice. Nađena paučina 
t po stablima mnogih hrastova, a koju su proizvodile te gusenice, 

ukazivala je na njihovo prisutstvo i potraživši malo, nađoh bez ve¬ 
like poteškoće, oko 20 gnezda. U to vreme opazila se i veoma ener¬ 
gična akcija kukavica, jer su mnoga gnezda ovih gusenica bila 
jako oštećena ili su bila potpuno uništena. Broj gusenica, kako sam 
to mogao opaziti prilikom drugih poseta, znatno se umanjivao iz 
dana u dan, i kada sam poslednji put, 21. juna, istražio šumu, jedva 
da sam mogao naći još nekoliko gusenica. Ipak broj kukavica, iz¬ 
gleda, da se nije smanjivao i ustrelivši za svoja ispitivanja još 
jednu kukavicu, našao sam, da je njen želudac bio potpuno nabijen 
sa 43 gusenice, koje su sada bile potpuno odrasle. Posle toga kuka¬ 
vice su nestale, izuzevši jednu do dve, ali zajedno s tim nemoguće 
je bilo naći i jedne gusenice litijaša, te je opasnost bila potpuno 
odstranjena« ... »Na sličan način, jedne godine, u junu mesecu, 3—5 
kukavica su spasle veliki hrastovi šumarak od napasti litijaša. 
Mada su se ove gusenice nalazile tamo već hiljadama, ipak su ku¬ 
kavice izašle s njima na kraj u jednoj nedelji«. 

Iz svega se vidi, da je kukavica vrlo korisna ptica i da se ona 
šteta, koju ona učini time, što podmeće svoja jaja u gnezda drugih 
ptica, višestruko naknadi. 

Naš narod je u mnogim pesmama opevao kukavicu uporedu- 
jući je sa tužnom udovicom, koja kuka za izgubljenim mužem i 
decom. Sem toga mnogo raznih običaja vozano je sa kukavicom. 


.h 


P A B I R C I 


Slapovi Slušnice. Osobitost geo- 
morfoloških oblika u području Krša 
očituje se jasno i na hidrografiji tih 
krajeva. Hidrografski oblici Krša 
uvelike se razlikuju od sličnih obli¬ 
ka ostalih naših krajeva, gdje nije 
Krš razvijen. Ispoređimo li na pri¬ 
mjer izvore Krša sa izvorima ne- 


krških krajeva, odmah ćemo zapa¬ 
ziti velike razlike između jednih i 
drugih vrela. Krška vrela redovito 
nastaju u obliku jakih vrela, gdje 
voda dolazi iz podzemlja ili kroz 
rasjeline u velike ponikve, kao u 
kakve kotlove, ili pak izbija kroz 
velike pukotine iz kamenitih stijena 

u velikoj količini i znatnom snagom, 
Osim toga velika većina krških 
rijeka u svom gornjem i srednjem 
toku — uz neke izuzetke — protje- 
čući preko vapnenačkih slojeva stva¬ 
ra nizove slapova i slapića, koji daju 


tim dijelovima toka posebne karak¬ 
teristike. Donji pak dio toka kod 
krškili rijeka pokazuje posve mirni 
i lagani tok vode, koja teče duboko 
urezanom stjenovitom dolinom ka¬ 
li jonskog* karaktera. 

Među krške rijeke ide i rijeka 
Slušniea (posve je krivo nazivati 


je Slunjčica), i to slučajno baš u 
one izuzetke u gornjem i srednjem 
toku, kako ćemo to kasnije vidjeti. 
Slušniea izvire južno od mjesta Slu¬ 
nja, koje se nalazi na cesti Karlo¬ 
vac—Plitvička Jezera, neposredno 


sjeverno ispod mjesta Slušnice, po 
kojem je i dobila svoje ime. Izvire 
u obliku izvanredno jakog krškog 
vrela. Oblik vrela je oblik velikog 
kamenitog kotla uokruženog strmo 
odlomljeniin kamenitim stijenama, 
Silna količina vode izbija u dnu ko¬ 
tla i izlijeva se preko niske pri- 


ječke, pa teče dalje kao rijeka Slu- 
šnica sa znatnom količinom vode, 
tjerajući odmah na početku cio niz 
mlinica. Protivno tipičnim krškim 
rijekama čini Slušniea neki izuze¬ 
tak, jer je njen gornji i srednji tok 
miran i laganog spusta. Razlog leži 
u kređnom dolomitu, u kojem je 
Slušniea urezala svoje korito. Kre- 
dni dolomit troši se jednolično pod 
erozijonim i korozijonim djelova¬ 
njem vode Slušnice, pa poradi toga 
ne dolazi do stvaranja stepenica u 
njezinu koritu, a pomanjkanje ste¬ 
penica uvjetuje i pomanjkanje sla¬ 
pova i slapića. 

Tek u donjem toku, kada Slušni- 
ca zadje u predjel kređnih vapnena¬ 
ca ispred frankopanskog grada, stva¬ 
ra u svom koritu stepenice, koje 
uvjetuju slapove. Osobito je jako 
razvijena stepenica Slušnice prije 
njena utoka u Koranu sjeverno od 
mjesta Slunja. Ova je stepenica 
uvjetovana time, što je korito Ko¬ 
rane usjelo za kojih 8—10 m. Na 
tome mjestu stvara Slušniea niz iz¬ 
vanredno lijepih slapova i slapića, 
koji nose zajedničko ime »Rast o- 
k e«. Rastoke su sastavljene iz dvi¬ 
je stepenice, preko kojih voda Sluš¬ 
nice prelazi, da se na podnožju dru¬ 
ge stepenice slije u rijeku Koranu. 
Slušniea stvara tu bezbroj brzica, 
koje se popiit srebrnih mlazova ruše 
između zelenoga grmlja i brojnih 
mlinica i stupa (Stupe su slične mli- 
nicama, a služe za pripravljanje bi- 
Ijaca ili pokrivača od ovčje vune). 
Obje su stepenice izgrađene od de¬ 
belih naslaga sedre ili bigre, a obra¬ 
sle su raznim resinama (algama), 
koje živo sudjeluju u izgradnji se- 
đrene stepenice. Između brojnih sla¬ 
pova, koji se preko druge stepenice 
ruše u Koranu, najljepši je slap u 
sredini Rastoke zvan Viline Ko¬ 
se (Vidi našu sliku). Narod je vrlo 
dobro i lijepo prozvao taj slap, jer 



Rastohe rijeke Slušnice kod Slunja (Slap Viline Kose). 
Foto: Dr. Rađivoj Simonović (Sombor) 


se voda preko ispupčane stijene se¬ 
dre ruši u uskim mlazovima poput 
niti, pa u mnogom sliči raspletenoj 
kosi. Kako narod drži, da vile imaju 
srebrnastu kosu, to je i u tom po¬ 
gledu slap »Viline Kose« potpuno 
saglasan sa narodnom maštom, jer 
su pramovi slapa srebrnasto bijele 
boje. Voda se tu na podnožju slapa 
razbija u oblake vodene prašine, 
koja se na sunčanom svjetlu preli¬ 
jeva u svim duginim bojama, dok 
sami slapovi poprimaju izrazito ko¬ 
vinsko srebrnastu boju, a zelenilo 
između slapova dobiva neku svjet¬ 
liju modrikasto zelenu boju. 

Ljepota, romantika i čar Rastoka 
ne zaostaje ni najmanje za ljepota¬ 
ma slapova i kaskada oko Novako- 
vića Broda na Plitvičkim Jezerima 
i onih Une kod Martin Broda. Mo¬ 
žemo reći, da su Rastoke mnogo sli¬ 
kovitije radi prisutnosti brojnih mli¬ 
nica i kuća kao i poradi pozadine 
samoga Slunja. -ak. 

Doći će hitra pčela i na njih za 
koji časak... Kao zlato žute gla¬ 
vice maslačka (Taraxacum officinale 
smejale su se jednoga toploga dana, 
u kutku male gimnazijske porte (si. 
1.). Svaki put, kad bi kroz aprilsko 
varljivo nebo prodro po koji snop 
sunčanih zrakova, one bi pojačale 
svoje smejanje. Nisam mogao da 
protumačim to njihovo smejanje ni¬ 
kako drukčije nego kao proletnji 
»pir mladosti«. Ni jedan prolaznik 
ne bi mogao da prođe tuda, a da 
ne sudeluje u slavlju, koje u pra¬ 
vome smislu slavi svaki kutak ma¬ 
tere Prirode. 

Meni je oko privukao ovaj mali 
kutak baš u momentu, kad su se 
zlatne glavice maslačka nalazile u 

očekivanju__ Po okolnim cvetovi- 

ma zujali su mnogobrojni insekti i 
u svojoj instinktivnoj »najezdi« pri¬ 
lazili sve bliže i bliže ovome kutku. 

Glavice maslačka, nalik na prosute 
dukate, očekivale su njihov dolazak. 
U stvari to treba da bude kruna 
njihova slavlja. Na svežim cveti- 
ćima, što su se intimno zbili u gla¬ 
vice, ili bolje da rečem, u njihovoj 
zlatnoj prašini oknpaće hitra pčela 
svoja providna krila, da bi i sama 


stojala različita, često fantastična 
mišljenja. Rimski pesnik P 1 i n i j e 
na jednome mestu kaže, da med pa¬ 
da iz neba u određeno doba godine. 
To bi bila ta medena rosa. Prema 
G a 1 e n u ona pada zaista kao pra¬ 
va rosa, pa je i dobila ime mel 
aereum (vazdušni med). Naš narod 



Maslačak (Tavaxacum officinale) u jebu 


tako postala zlatna. Eno, tamo su 
se već neke pozlatile! I zlatne gla¬ 
vice sn se time zadovoljile . . .* 

A ove ovde? I one će se zadovo¬ 
ljiti. Doći će hitra pčela i na njih 
za koji časak_ S. Gr. 

MANA ILI MEDENA ROSA. 

Dr. Simeun Grozdanić (Sr. Karlovci). 

Sa 3 slike. 

O postanku mane ili medene 
rose već su kod starih naroda po- 

* Maslačak (Taraxacum officina¬ 
le) i bez posete insekata ima spo¬ 
sobnost da dođe do roda, pa čak i 
bez svoga rođenog evetnog praha. 


cvetanja. Orig. 
pod tim imenom razumeva medenu 
rosu, koja tobože preko noći padne 
na neki usev i pričini mn veliku 
štetu (otprilike poput mraza!). U ne¬ 
kim krajevima tu medenu rosu na¬ 
zivaju manom. 

Prema svemu ovome mana bi bi- 
ia tvorevina svoje vrste, a ne ono 
što i pravi cvetni med. Stvarno ona 
i pretstavlja tvorevinu svoje vrste, 
ali ne pada iz neba, kako su to 
stari narodi mislili i kako to još i 
danas misle neuki ljudi. Ona je 
proizvod životinjskog porekla, a po¬ 
tiče zapravo iz biljaka. 


v 

f 


Na mnogim biljkama mi vidimo biljkama. Tko malo bolje obrati 
u toku leta ogroman broj ušiju, ka- pažnju na te uši, videt će, kako one 

ko sišu sokove iz lišća ili stabla tih iz sebe izbacuju jednu bistru tečnost. 



SI. 1. Grana pletarsbe vrbe (Sa!ix viminalis) sa čvrstom manom, boja se uhvatila u obliku 
beličaste bore i stalabtita. Original. 


biljaka. Svima nam je dobro poznata To je njihov izmet. On pada na ze- 

uš na pitomoj ruži, koja napada na miju ili na donje grane odnosno lišće 



SI. 2. Pletarsha vrba (Salix viminalis) na obali Dunava i pogled na Sremsbe Karlovce. Original. 


ružine cvetne pupoljke i mlađe iz- ušljivih biljaka i tu se hvata u ta- 

danke. Takav je slučaj i na mnogim nji ili deblji sloj. Kad se isparava- 

drvetima, pa i na sitnim zelenim njem vode taj tečni sloj medene rose 

zgusne, onda se već potpuno jasno 
oseća njezin sladak ukus. Daljim 
isparavanjem vode gusto tečna me¬ 
dena rosa (mana) postaje najposle 
čvrsta i na grani izgleda kao kakva 
sivu (beličasta) kora, sa koje vrlo 
često vise i stalaktiti (si. 1.). 


pir-šećer, te nije ni čudo, što se 
oko ove slatke materije vrzu čitavi 
rojevi svakovrsni li insekata. Ceo 
ovaj kraj oko Dunava u pozno leto 
tako reći vri. 

U Slavoniji na hrastovim drveti- 
ina također se javlja svoje vrste 


SI. 3. Kolonija vrbove uši (LacUnus viminalis) na grančici vrbe. Koloniju 
sačinjavaju skoro same hrilate ženke (jesenja generacija). Original. 

Oko Dunava, gde raste pletarska mana. Tamošnji pčelari (na pr. An- 

vrba (si. 2.), svake godine možemo tun Blaževac) pomoću pčela sva- 

naći na vrbovim stablima veće ili ke godine saberu na hiljade kilo- 

manje količine ove slatke mane. Nju grama te mane i prodaju je kao 

izlučuje uš Lachnus viminalis (si. 3.) med. Karakteristika toga meda je 

najobilnije u mesecima avgustu i ta, što se on brzo kristalizuje čak i 

septembru. Metnemo li u usta ko- u saću, te nije dobar za zimovanje 

madić čvrste mane, osetit ćemo slast, pčela. U ljudskoj ishrani on je ipak 

otprilike kao kad jedemo tzv. krom- dobar i ako se ne može moriti.--sa 


pravim nektarnim medom, koji po¬ 
tiče iz eveta. 

Kod nas u Lici čobani u proleće 
vrlo često ližu leskovo lišće (Cory- 
1 us), jer na njemu ima mnogo slatke 
mane, koju izlučuje leskova uš. 
I na šljivi se javlja mana. Nju iz¬ 
lučuje šljivina štitasta uš, 
koja je poznata kao upropastitelj 
naših šljivara. A tamo gde ima 
omorike i jele, javlja se jedna vrsta 
mane, od koje pčelari dobivaju tzv. 
šumski (jelov, omorikov) med. 

Kao što vidimo, mana stvarno 
pada kroz vazduh, ali ne dolazi s 
neba, već sa biljaka, koje su zara¬ 
žene ušima. Pi-iroda mane još nije 
potpuno proučena, no i ovo što o 
njoj sada znamo, dovoljno će biti, 
da se zadovolje oni, koji su čuli za 
manu, a nisu znali šta je ona. 

Planika kao medonosna biljka. U 
10. broju »Prirode« za god. 1935. od¬ 
štampana ;je kratka bilješka »Med 
može biti i gorak«, prema kojoj je 
neki pčelar iz Sassari-a (Italija) do¬ 
bio gorak med, koji je navodno po¬ 
tjecao od planike. 

Po mišljenju toga pčelara gorki 
ukus meda nastao je zbog arbutina, 
kojega da planika sadržava u svim 
svojim dijelovima. 

Kadi pravilnoga obaviještenja na¬ 
ših pčelara, osobito onih u Primorju, 
gdje također ima mnogo planike, 
može se, na osnovu dugogodišnjih 
opažanja i obaviještenja mnogih ov¬ 
dašnjih vrsnih pčelara, kao i mojih 
ličnih konstatacija, u ovom pogledu 
navesti ovo: 

Obična planika (Arbutus unedo L.) 
i vilenska planika (Arbutus andra- 
chne koja kod nas sporadično do¬ 
lazi), u istinu su vrlo medonosne, ali 
se pčele mogu njima rijetko i slabo 
koristiti. 


Prvo zbog toga, što planika cvate 
u kasnu jesen i zimi (listopad — si¬ 
ječanj), kada obično vladaju kiševita, 
hladna i za pčele nepovoljna vreme¬ 
na. Kadi toga pčele i posjećuju ve¬ 
ćinom samo onu planiku, koja se na¬ 
lazi n prisojnim i zaštićenim polo¬ 
žajima i koja ranije (u listopadu) 
cvate. 

Drugo zato, što je normalan cvijet 
planike nepodesan za pčelu. Cvijet 
je sulatičan (sinpetalan), 4—8 mm. 
dugačak, uzak, vrču sličan i sa us¬ 
kim otvorom pri vrbu; ima 10 pra- 



Planika (Arbutus unedo) sa cvijetom 
(cvatom) i plodovima. 

šnika i pođstojan tučak. Poradi ova¬ 
kve građe cvijeta, pčela se ne može 
u nj zavući, niti jezikom dokučiti 
nektar, koji se nalazi duboko pri dnu 
cvijeta. Osim toga cvijeće (i cijeli 
cvat) ne raste uspravno, već visi, što 
također otežava pčelama rad. 

Tačnim pokusima i opažanjima 
utvrđeno je, da pčele pod povoljnim 
vremenskim prilikama posjećuju u 
velikom broju (do 100 pčela na 1 gr¬ 
mu) i obilno iskorišćuju (oko 10 cvje¬ 
tova, dok pčela napuni kesicu) samo 
zakržljale cvjetove, kao i one odlike 
(forme!) planike., koje juna.ju kraći 
(4—5 mm) cvijet sa širim otvorom, 
zatim cvjetove, čiji je vrh nagrizen 
i oštećen insektima (Otiorrhynchus 

rhacus., O. perdix v. thallas. Apf. i 
dr.) i domaćim životinjama, ili koji 
je umjetno bio odrezan nožicama (u 
svrhu pokusa). 

Pčele dakle posjećuju i iskorišćuju 
planiku rijetko i samo pod naročitim 
okolnostima. Planika, i ako je vrlo 
medonosna, kod nas malo dolazi u 
obzir za ishranu pčela, a prinos me¬ 
da sa planike je neznatan. 

Nuzgređno napominjem, da cvijet 
planike redovito posjećuju samo je¬ 
dan bumbar-babun (Bombus terrestris 
L.) i uš (He/iothrips haemorrhoidalis). 

Kazne domaće životinje, naročito 
mazge, magarci i goveda, vrlo rado 
brste i žderu planičino cvijeće, a i 
djeca ga često kidaju i sišu zbog nje 
gova slatkoga ukusa. 

Sam med je prilično gust, jasno 
žut, sladak, nešto aromatičan i 
ugodna ukusa. 

Tvrdnja, da planika u svim svo¬ 
jim dijelovima sadržava gorki arbu- 
tin (Cis H 18 Or H 2 0) i da gorki med 
zato potječe od planike (Arbutus 
unedo L.) vrlo je sporna. 

Ovaj ljekoviti (djeluje diuretički 
i dr.) glycosiđ dolazi (uz ericolin i 
urson) kod obitelji vrijesova (Brica- 
ceae), kojoj pripada i naša planika, 
ali je sigurno nađen samo u lišću 
(Folia uvae ursi) gornika (Arcto- 
staphplos uva ursi Spr. (sin. A. offi- 
cinalis Wim.) Arbutus uva ursi L.) 
kojega kod nas nema. 

H e g i na pr. navodi u svom đje 
lu »Illustrierte Flora von Mittel- 
europa«, da se kora i cvijeće planike 
upotrebljavaju kod proljeva, a da 
kora sadržava andromedotoxin, koji 
je tobože veoma otrovan (Plugge). 

O arbutinu, koji se cijepa (n. pr. 
u bubrezima ili kuhanjem sa kiseli¬ 
nama) u antiseptički fenol hiđrochi- 
non — CcH 4 (OH), i slador —r CeHioOu, 
nema ni spomena. 


Prema svim ovim izlaganjima je 
vrlo vjerojatno, da gorki med iz 
Sassari-a nije potjecao od planike, 
tim prije što ovdašnji pčelari ne po¬ 
znaju gorkoga meda, i ako ima kod 
nas vrlo mnogo planike. 

Zec A. Josip. 

Može li se po rogovima odrediti 
starost srnea? Naši lovci odgovorili 
bi u većini jesno, a tako se čita ta¬ 
kođer u našim stručnim lovnim pri¬ 
ručnicima (Josip Ettinger, Fran 
X. Kesterčanek) i u školskim 
zoologijama, u kojima se i slikama 
prikazuje razvoj rogova od smdaća 
u prvoj, drugoj i trećoj godini. 

Za primjer navodim citat iz Ettin- 
gera, koji glasi: »Srnđaeić (mladi 
srndaći) dobije roge u prvoj godini, i 
to dva šiljasta roščića. Ovi su is¬ 
prva mekani i čupavi ili dlakavi, 
koje srndać poslije kad izrastu če- 
majuei po drveću i granama iščisti; 
rogovi mu otpadnu svake godine mje¬ 
seca studena, a porastu u travnju. U 
drugoj godini izraste mu jedan roš¬ 
čić više i tako dobije dvokrak ili 
rašljast rog, treće godine opet do¬ 
bije šiljak ili parožak na rogu i tad 
jo već potpuno dorastao, 1 više se 
no mijenja, nego takav ostane, osim 
ako mu poslije izraste kakav čudno¬ 
vat parožak, što se često događa.« 

Općenito se dakle drži, da mlad 
srnac u prvoj godini ima uvijek 
jeđnokrake rogove, u drugoj godini 
đvokrake, a u trećoj godini trokrake 
rogove. 

U istinu se stvar ima drugačije, 
pošto rogovi srnca mogu, ali ne mo¬ 
raju prolaziti spomenute faze razvo¬ 
ja. Može se dogoditi, a i događa se, 
da se u razvoju pojedine faze pre¬ 
skoče. To je iz opće biologije (meha¬ 
nike razvoja) poznati »razvoj na 
skokove« ili halmatogeneza, po ko¬ 
jem naime kao drugi rogovi ne mo¬ 
raju baš slijediti đvokraki rogovi, 

nego mogu da slijede odmah rogovi 
sa po tri paroška. Što više, srnci 

mnogo češće postizavaju trokrake ro¬ 
gove u dvije godine ili u jednoj sa¬ 
moj godini, nego li u tri godine. Ni¬ 
su rijetki ni slučajevi, gdje stari 

srnci nose samo rašljaste (đvokrake) 
rogove ili dapače samo vrlo jake 

jeđnokrake izbojke, dok mladi srnci 

mogu da dobiju već u drugoj go¬ 
dini života trokrake rogove. 



Rogovi srnca trećaka (sesterca) 


Starost srnca ne može se dakle 
samo onako na prečac određivati 
prema broju pa,rožaka. K tomu nor¬ 
malni razvoj srnećega roga ne ide 
redovno dalje od treće faze, to jest 
srnac, koji je već polučio trokrake 
rogove, dobiva kod svakog ponovnog 
odbacivanja opet rogove sa po tri 
paroška, i tako to biva dalje, dok 
no ostari i ne degenerira, što znači, 
da ima mnogo srnaca sa rogovima 
u trećoj fazi, koji su daleko stariji 
od tri godine. Dakako senilni (ostar¬ 
jeli) i degenerirani srnci imaju re- 

dovno i kržljave rogove i prema to¬ 
me ni ne dolaze ovdje u obzir. 

Narodni lovci zovu srnca (srnjaka, 
srnđaća) sa jednokrakim rogovima 
š i 1 j e g, srnca sa po dva paroška 
na svakom rogu vilaš, vilica r, 
k r a k 1 j a š, račvar ili r a š 1 j a k, 
a srnca sa po tri paroška trećak. 
Ako pak misle na ukupni broj pa- 
rožaka, onda srncu sa četiri paro 
ška govore četverac, a srncu sa šest 
parožaka šestak ili šesterac. 

Rogovi srnca imaju samo u ri¬ 
jetkim slučajevima više od šest pa¬ 
rožaka, ili, kako narod još kaže, pri- 
raštica, što se osobito lijepo mo¬ 
glo da vidi i na posljednjoj lovačkoj 
izložbi u Zagrebu 1905. godine, gdje 
je bilo izloženo do 1700 rogova od 
srnaca i tako bila stručnjacima pru¬ 
žena rijetka zgoda za upoređivanje 
morfoloških osobina srnećih rogova. 

Srnci osmerci i deseterci predsta¬ 
vljaju najviši stepen razvoja srne¬ 
ćih rogova, do kojega samo izuzetno 
dolazi. Ovdje se dakako misle samo 
rogovi srnaca, koji se normalnim 
načinom razvijaju i dijele na izboj¬ 
ke, a ne misli se na abnormalne po- 
likeratione (mnogorožne) tvorevine, 
koje su predmetom posebnog prouča¬ 
vanja teratologije (nauke o abnormi- 
tetima i nakazama). 

Dr. Miroslav Hirtz 

Najbogatija nalazišta radija. Nije 
tome davno, što se Francuz G-ilbert 
Labin namjerio na radijeve rude 
u najsjevernijim krajevima Kanade. 
U onim ledenim i nepristupačnim 
krajevima oko Medveđega Jezera 
— otkrivena su zlatna polja (Klon- 
dyke) i srebronosne rude. 

Nalazišta zlata u Klonđyke već 
su gotovo iscrpena, ali zato rade 
punom parom rudnici radija. Ti su 
rudnici veoma daleko od ostaloga 
svijeta: Oko hiljadu milja treba 

proći, dok se dođe do prve željeznice, 
a odavle opet 500 milja daleko su 
prve tvornice za čišćenje rude. Una¬ 
toč svemu tome su oni nekad pusti 
krajevi danas napučeni ljudima sviju 
rasa i iz sviju zemalja. U nekoliko 
godina podignuti su tamo moderni 
gradovi, do kojili se dolazi samo avi¬ 
onima. Euđa se isto dovozi avionima 
do fabrika. Sve se to isplaćuje, jer su 


to najbogatiji rudnici radija na či¬ 
tavoj Zemlji. Pa ipak se moraju pre¬ 
raditi čitavi bregovi od ruda, da se 
dobije koji gram radija. 

Nedavno je u onim sjevernim kra¬ 
jevima otkriven spomenik vlasniku 
tih bogatih rudnika Gilbertu L a bi¬ 
nu, i to u mjestu, koje je upravo po 
njemu nazvano »Point Labin«. 

— M. U. — 


VIJESTI 


Smrt Otmara Reisera. 31. ožujka 
o. g. umro je na svojem posjedu 
Pekre kod Maribora u Sloveniji zna¬ 
meniti ornitolog đr. Otmar Eeisei, 
bivši kustos bosansko-hercegovačkoga 
muzeja u Sarajevu u 77. godini. 

Na muzeju u Sarajevu je Eeiser 
djelovao preko tri decenija (1887 do 
1920). Premda se bavio i botanikom, 
glavno polje njegova rada bila je 
ornitologija i to proučavanje pti¬ 
čjega svijeta Balkana, po kojem je 
mnogo putovao i sabrao golemi or¬ 
nitološki materijal. 

Ogromna ornitološka zbirka u sa¬ 
rajevskom zemaljskom muzeju, koja 
je poznata i daleko izvan granica 
naše države, rezultat je njegovih pu¬ 
tovanja po Bosni i Hercegovini i 
ostalim balkanskim državama. 

Može se objektivno reći, da je 
Eeiser bio ne jedan od prvih, 
nego sigurno prvi, odnosno najbolji 
poznavalac ornitofaune Balkana, o 
kojoj je i napisao čitav niz raspra¬ 
va i glasovito svoje djelo »Ornis bal- 
canica« (Balkanska ptica), od kojega 
su izašla tri sveska (Bugarska 1894, 
Crna Gora 1896 i Grčka 1905). Djelo 
je na žalost ostalo nepotpuno, jer je 
izostao svezak o ornitofauni BosDe 
i Hercegovine, kojom se Eeiser 
upravo najviše bavio. Poznato nam 


je, da i ta građa postoji u rukopisu 
i da ju je Eeiser neprestano do¬ 
punjavao, ali ne znamo, da li ju je 
i svršio i spremio za štampu. 

Mnogi njegovi manji ornitološki 
radovi izašli su u stranim časopisi¬ 
ma, a naročito u Glasniku zemalj¬ 
skoga muzeja u Sarajevu. Ima ih 
toliko, da bi sam popis njihovih na¬ 
slova zapremio čitav članak. Osobito 
su važni njegovi prinosi o kosto¬ 
lomu (Gypaetus barbatus), o alp¬ 
skoj ševi (Eremophila alpestris 
balcanica), o ornitološkom istraživa¬ 
nju u Srbiji, o otoku Krtu u orni¬ 
tološkom pogledu, pa čitav niz mo¬ 
nografija, u kojima se obrađuju po¬ 
jedine porodice ptica i njihovi za¬ 
stupnici u oblasti naše faune. 

Dragocjen je prilog poznavanju 
naše ornitologije i njegova radnja 
o ornitološkoj zbirci sarajevskoga 
muzeja: Die Vogelsammlung des 

bosnisch-hereegovinischen Lanđesmu- 
seums in Sarajevo (1891), iz koje se 
vidi, da je E e i s e r-u veo prvih go¬ 
dina (1887—1891) uspjelo u Bosni i 
Hercegovini sakupiti 1718 primjeraka 
ptica u 268 vrsta, a to je za nauku 
značilo u ono vrijeme mnogo, jer je 
sistematsko proučavanje životinjsko¬ 
ga svijeta u pomenutim zemljama 
započelo upravo sa dolaskom Eei- 
s e r-a u sarajevski muzej. 

Ali Eeiser nije stao kod fauni- 
stičkoga istraživanja Bosne i Her¬ 
cegovine. Kad je uz svoje pomagače 
sastavio u muzeju skoro potpunu 
sliku faune ovih zemalja, prenio je 
istraživanje i na ostali Balkan, jer 
bez poredbene građe ne bi slika na¬ 
še faune bila jasna, niti bi se moglo 
odrediti njeno pravo mjesto u sklo¬ 
pu evropske i palearktičke faune. 

Važnost Reiserova naučnog djelo¬ 
vanja vidi se iz njegovih riječi: 

»Počevši od godine 1890. prešlo se 
i preko granice zemlje, da se sabi¬ 
ranje protegne na cijeli Balkanski 
Poluotok, s jedne strane u interesu 
općega prirodoslovnog istraživanja, 
a s druge strane zbog rješavanja 
važnih pitanja životinjske i biljne 
geografije. Devet velikih ekspedicija 
izvedenih od osoblja muzeja sve do 
rta Matapana, imalo je taj rezultat, 
da se sakupio tako bogat materijal 
u Sarajevu, da se ne samo postiglo 
tačno poznavanje životinjstva po 
prilici polovine teritorija Balkanskog 
Poluotoka, nego i to, da danas nije 
nitko u stanju obraditi iscrpljivo 
monografski ma koji skup evropskih 
životinja, a da se kod toga ne oba¬ 
zire na poredbeni materijal zemalj¬ 
skoga muzeja u Sarajevu.« 

Svakako je Otmar Eeiser svo¬ 
jim naučnim radom proslavio i za¬ 
dužio našu domovinu pred čitavim 
kulturnim svijetom i međunarodnim 
forumom nauke, i ona će mu uvijek 
morati priznati jedno od prvih mje¬ 
sta, među pionirima domaće priro¬ 
doslovne znanosti. Njegovo veliko 
životno djelo »Materialien zu einer 
Ornis balcanica« ostat će za sva vre¬ 
mena jedan od najvažnijih priruč¬ 
nika i izvornika za poznavanje orni¬ 
tofaune Balkana. M. U. 

50- godišnjica profesora đra Vale 
Vouka i Klub Slušača Prirodoslovnih 
Nauka. Kao što je poznato (vidi 


Priroda, XXVI br. 2. str. 33—36), na¬ 
vršio je dr. Vale V o u k, redovni 
profesor botanike na zagrebačkom 
sveučilištu, u februaru o. g. 50 go¬ 
dina svoga radinog života. Njegovi 
sadašnji učenici okupljeni u Klubu 
Slušača Prirodoslovnih Nauka, odr¬ 
žali su povodom toga jubileja izvan¬ 
redni klubski sastanak, kojemu je 
na molbu odbora prisustvovao i prof. 
V o u k. Svijesni zamašnog i značaj¬ 
nog rada prof. Vouka smatrali su 
članovi kluba, da će najbolje poka¬ 
zati svoju odanost i zahvalnost, ako 
mlađim kolegama prikažu bar u naj- 
giavnijim crtama rad učitelja kao 
učenjaka, organizatora i nastavnika. 

Sastanak je održan 29. aprila u 
predavaonici botaničkoga zavoda. 
Predsjednik kluba Josip Linardić 
pozdravio je prof. Vouka i u krat¬ 
kim crtama prikazao život, školova¬ 
nje i mnogostrani njegov rad, isti¬ 
čući naročito njegove zasluge kao 
nastavnika botanike. Iza toga su po¬ 
jedini članovi kluba prikazali refe¬ 
ratima pojedina područja naučnoga 
rada prof. Vouka. Potpredsjednik 
kluba Boris Vrtar prikazao je rad 
prof. Vouka na području anatomije, 
citologije i mikrokemije, Vanda 
Kochansky referirala je o nje¬ 
govim opsežnim biljno-biološkim stu¬ 
dijama, a Stevo Canadžija prika¬ 
zao je najznatnije Voukove rasprave 
iz područja biljne fiziologije. Kako 
naučni rad prof. Vouka zahvata i 
sistematiku bilja, to je član kluba 
Davor M i 1 i č i ć prikazao u glavnim 
crtama i ovo područje naučnoga ra¬ 
da prof. Vouka. 

Naučni rad prof. Vouka, koji je 
i u inostranstvu dobro zapažen i ci¬ 
jenjen, ima veliko značenje za naše 
prilike. Na to je značenje ukazao 
napose Mili čio u svom referatu: 
»Svagdje je trebalo ili početi gotovo 
iz početka ili postavljati na moder¬ 
nije osnove. Rad je bio zato teži, ali 

tim su veće zasluge onoga, koji je 
toliko toga pridonio razvoju mo¬ 
derne hrvatske botanike.« 

Prof. V o u k zahvalio je na pa¬ 
žnji svojih učenika i u svom je go¬ 
voru iznio najvažnije momente, koji 
su utjecali na smjernice njegova 
rada, koji je u sehi morao da spoji 
i nastojanja naučenjaka i dužnosti 
nastavnika. Zatim je iznio ulogu i 
opravdanost specijalizacije i mnogo¬ 
stranosti u prirodnim naukama, na- 
glašujuei, da je glavni cilj botaničke 
nauke spoznaja hiti biljnoga orga¬ 
nizma. Taj se cilj ne može postići, 
ako uz produbljivanje u razna pita¬ 
nja pojedinih grana nauke ne usli¬ 
jedi i izdizanje, sintetičko zahvata- 
nje problema. Na kraju svoga go¬ 
vora, koji je saslušan velikom paž¬ 
njom, prof. V o u k je izrazio nadu, 
da će mu sudbina dopustiti, da i da¬ 
lje nastavi svojim radom, kako hi se 
odužio domovini. Srdačno pozdravljen 
izrukovao se prof. V o u k sa svojim 
sadašnjim učenicima, a budućim na¬ 
stavnicima. 

Ljubica Kostić, dipl. phil. 

Zgode i nezgode Ciplića Njuška- 
lića. Čudnovati doživljaji jedne ri¬ 
bice u Jadranskom Moru. Napisala 
Antica Jura s-L j u b i ć. Crteže iz¬ 
radila Ivka Vidi ć-L j u b i ć. Za¬ 
greb 1935. Cijena Din. 12. 

Autorica je ovu knjigu napisala 
za djecu s namjerom da, čitajući pri¬ 
ču o morskim životinjama i njihovu 
životu, nauče i nešto istine iz zanim¬ 
ljivog morskog svijeta. Knjigu je po¬ 
svetila svojoj djeci i svojim učenica- 
ma. Ova je knjiga rezultat proma¬ 
tranja, proučavanja i razgovora s 
djecom o raznoličnim i zanimljivim 
životinjama, koje žive u našem mo¬ 
ru. Autorica je odrasla i živi na mo¬ 
ru, profesorica je prirodnih nauka, 
pa joj je predmet koji obrađuje u 
formi priča dobro poznat iz svagdaš¬ 


njeg života kao i s naučne strane 
bliz. Ne samo da su opisi životinja 
vjerni, a prikaz njihovih životnih 
l'unkcja u suglasju s naukom, već je 
sve to izneseno vrlo živo i napeto, te 
će probuditi u mladim prijateljima 
prirode pravu radoznalost i želju za 
čitanjem. 

Sa zanimanjem pratimo doživljaje, 
iskustva, susrete i razgovore lukavog 
mladog Ciplića, koji ostavlja svoju 
rodnu uvalu Lučicu iz radoznalosti 
da vidi sve tajne, što ih kriju velike 
dubine mora, ili opet, kako se živi 
na otvorenoj i svijetloj pučini. S ko¬ 
liko je vedrine prikazana igra mor¬ 
skih lastavica, pa kolo lijepih me¬ 
duza, ili igre i natjecanja neobičnih 
riba, konjica itd. »Podmukla hobot¬ 
nica i napržica jastog« tako je vje¬ 
ran prikaz junačkog megdana, da uz 
malenog Ciplića, koji to doživljava 
i mi zadovoljno odahnemo, kad je 
borba dovršena. Živo i dobro je izra¬ 
žen kontrast lijepog i nježnog lika 
morske zvijezde i pohlepe, kojom na¬ 
pada i siše jadnu srčanku. Pojava 
simbioze protumačena je u članku 
»Morska naranča i račić«, koji uz to 
ima i pedagošku notu. Zaštitno bo¬ 
jenje obrađeno je na više primjera: 
kod hobotnice, grdobine, priljepka 
itd. 

Degeneracija, izmjena generacija, 
sesilni i slobodni oblici, žarnice u 
službi obrane, sve je to obrađeno 
jednostavno i zgodno u odlomku »Ko¬ 
lo morskih krasnica«. Vrlo duhovito 
s blagom ironijom prikazan je pa- 
rasitizam, a kao primjer služi ribica 
strmorinac, nametnik u prohodu đu- 
bokomorskog trpa. 

Izvrsno dopunjuju inače žive opi¬ 
se upravo odlični crteži Ivke V i đ i ć- 
L j u b i ć, koji prate pojedine članke, 
a prikazuju uvijek baš najznačajniju 
poentu, koju je autorica htjela da iz¬ 
razi. 

Posve prirodno, bez nametanja ne 
dominirajući uključen je na više mje¬ 
sta pedagoški i etički momenat. Ple¬ 
menitost, oduševljenje za lijepo i do¬ 
bro kao i opomene, osude mučenja i 
ubijanje životinja, sve je to usput 
izraženo i dobro motivirano. Nježno 
se doima čežnja Ciplića za rodnom 
uvalicom, pa sporedba malene i ne¬ 
ugledne Lučice s raznoličnošću du¬ 
bokoga mora i ljepotom veličanstve¬ 
ne široke pučine. 

Vrlo dobro poslužuje na kraju 
knjige pogovor. To je kratki tumač 
i prikaz bitnih oznaka pojedinih ži¬ 
votinja, da čitaocu posluže za bolje 
razumijevanje teksta u knjizi. 

Ova će knjižica dobro doći našoj 
djeci kao lektira za prirodne nauke. 
Ona će ispuniti prazninu, koju osje¬ 
ćamo baš u pogledu originalnih dje¬ 
la na hrvatskom jeziku za naše naj¬ 
mlađe. Zanimljiva knjiga prof. dr. 
M. Hirtza »Novele iz životinjskoga 


svijeta« dolazi u obzir kao zgodna 
lektira za odrasliju mladež i starije. 
Držim, da bi knjiga prof. Antice J u- 
r a s morala u našoj dječjoj litera¬ 
turi zauzeti ono mjesto, koje u stra¬ 
noj zauzimaju n. pr. »Priče doktora 
Sovuljana« od B. H. B ii r g e 1 a ili 
»Pčelica Maja« od W, Bouselsa 
ili »Tiho jezero« od K. E w a 1 d a. 

Lj. A. 

Ispravak. U članku »Malarija i 
civilizacija« od dra O. T r a u s m i 1- 
1 e r a (Priroda br. 3 od o. g.) slike 
1 i 2 nose oznaku, da potječu od 
njega, dok je slike snimio Stjepan 
Donegani, fotograf, Zagreb. Do 
ove zabune došlo je tako, što je 
pisac članka zaboravio staviti ozna¬ 
ku, pa je uredništvo držalo, da su 
to slike njegove. Donosimo po želji 
pisca ovaj ispravak, koji je zbog 
obilja građe izostao u prošlom (če¬ 
tvrtom) broju »Prirode«. 


RAZGOVORI 


I. K. (Osijek). Pitanje: Molim, 
da mi javite, da li izlazi u Jugosla¬ 
viji još koji časopis sličan »Pri¬ 
rodi? Molim Vas, ako znate adresu 
od našega »Mornaričkog Glasnika?« 

Odgovor: U čitavoj Jugosla¬ 
viji postoji samo još jedan časopis 
tipa »Prirode«. To je »Proteus«, koji 
izlazi u Ljubljani, Bleiweisova cesta 
13. »Mornarički Glasnik« izlazi u 
Zemunu (ur. Stjepan Baneković). 

P. M. (Ttajić). Pitanje: Šaljem 
Vam dvostruko guščije jaje (jaje u 
jajetu) i molim Vas da objasnite u 
»Prirodi« ovu pojavu. 

Odgovor: Kako Vam je po¬ 
znato, ptičje jaje sastoji od žuman- 
ceta, bjelanceta, opnice i vapnene 
ljuske. U smislu embriologije pravo 


jaje (jajnu stanicu) predstavlja sa¬ 
mo žumance, koje nastaje u jajniku 
(ženskoj zametnoj žlijezdi), dok su 
bjelance, opnica i vapnena ljuska 
samo zaštitni ovoji jajeta, to jest 
sekundarne tvorevine, koje se istom 
kasnije stalože na površini jajeta 
izvan jajnika. D jajovodu se jaje 
najprije obavije debelim slojem bje¬ 
lanceta, onda opnicom i napokon u 
materici (uterusu) čvrstom vapne- 
nom ljuskom. 

Guščije jaje, koje ste nam po¬ 
slali, sastojalo je doista od jednoga 
manjeg jajeta uloženog u jedno 
veće jaje, oba jaja svako u svojoj 
ljusci, dakle jaje u jajetu . 

Kod pretrage ustanovili smo, da 
je manje jaje imalo normalno žu- 
manee i samo malo bjelanceta, dok 

je- veliko jaje bilo bez svakoga žu- 
manceta, a imalo je mnogo bjelan- 
eeta. 

Proces je bio ovaj: Manje jaje 
prolazeći kroz jajovod opkolilo se 
iz nepoznatih fizioloških razloga sa¬ 
mo s nešto bjelanjka i sa opnicom, 
a n materici vapnenom ljuskom, po¬ 
lučivši od prilike polovinu veličine 
normalnog guščijeg jajeta. Po to¬ 
me se ovo već posve gotovo jaje 
valjda zbog nekih patoloških pro¬ 
mjena (možda grčeva) u uterusu 
ponovo vratilo u jajovod, gdje se 
na njegovu ljusku staložila nor¬ 
malna količina bjelanjka, i još je¬ 
dna opnica, i onda se po drugi put 
spustilo u uterus, gdje se opkolilo 
još jednom krečnom ljuskom, po- 
stignuvši napokon normalnu veli¬ 
činu gušeijega jajeta. Ptica je po 
tom snijela jaje. 

Ovakva dvojna jaja nisu baš ri¬ 
jetke pojave kod domaće peradi (ži- 
vadi). Narod ih zove: dvojak. 

—H— 

D. M. (Domžale). Pitanje: Da 
li mi možete priopćiti koje najno¬ 
vije djelo o hormonima sviju endo¬ 
krinih žlijezda na njemačkom jezi¬ 
ku? Također bi me zanimalo kakvo 
djelo o pčelama i mravima (eventu¬ 
alno termitima). 


Odgovor: O endokrinologiji 

(nauci o žlijezdama sa unutrašnjom 
sekrecijom) ima već dosta djela. 
Preporučamo Vam na izbor: R. G. 
Hoskins, Die Hormone im Leben 
des Kdrpers. Deutsche Bearbeitung 
von W. V. Drigalski 171 S., 6 Tafeln. 
Verlag Felix M e i n e r, Leipzig 1934. 
Mk 6,50. — Fritz L a g. u e r, Hormo¬ 
ne und innere Sekretion. 2. Aufl. 
Wissenschai'tl. Fortschrittsbericlite, 
naturw. Reihe, Bd. 19, 368 S, Verlag 
Th. Steinkopff. Dresden 1934. 
Geb. Mk. 19. — Paul Trendelen- 
burg, Die Hormone, ihre Pliysiolo- 
gie u. Pharmakologie. Bd. I, Mit 
60 Abb., 351 S., Mk 28. — Arthur 
W e i 1, Die innere Sekretion. Eine 
Einfuhrung fiir Studierende und 
Artzte. 3 Aufl. Mit 45 Abb., 150 S. 
1923. Mk 5. Hirsclnvalđsche Buchh. 
Berlin NW7, Unter den Linđen 68. — 
Glede pčela, mravi, termita: K. 
Frisch, Aus dem Leben đer Bic- 
nen, 2 Auf. Mit 96 Abb. 160 S. 1931. 
Geb. Mk 4,80, Verlag. J. Sprin- 
g e r, Berlin. — Frank S t e v e u s, 
Ausfliige ins Ameisenreich (izdanje 
Kosmosa). — K. S a j o, Krieg und 
Frieden im Ameisenstaat (izd. Kos¬ 
mosa). — K. Escherich, Die 
Termiten oder weisse Ameisen (Isp. 
»Priroda« XXII (1932) 31. 


»Priroda« izlazi svakoga mjeseca osim srpnja i kolovoza. — Pretplata iznosi 
60 D na godinu za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirodo« stoji 6 D. — članarina za 
Hrv. Prirodoslovno društvo iznosi 80 D na godinu za tuzemstvo, a 10fl D za 
inozemstvo. — Plativo i utuživo u Zagrebu. — Tko upravlja kaikvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naraivi šalju se na uredništvo, 
Zagreb, Buconjićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 


Vlasnik i izdavač: Hrv. Prirodoslovno Društvo n Zagrebu. — Urednik Dr. Miroslav Hirtz. — 
Tisak tiskare C. Albrecht (P. Acinger), u Zagrebu. (Radićeva nlica 26b — Za tiskaru odgovara 
Petar Acinger, Zagreb, Ghmdulićeva ulica 22a. 


Našim čitaocima. 

Imamo još nešto knjiga, koje se rasprodaju. Kasnije se knjige neće 
moći dobiti, jer se neće štampati nova naklada. Preporučamo Vam nabavu 
ovih knjiga, jer su doista trajne vrijednosti, a cijena im je nadasve 
prihvatljiva. Narudžbe molimo na naslov: Uprava »Prirode«, Zagreb, 
Mallinova 3. 

Narudžba knjiga. 

Upravi „ PRIRODE “ 

ZAGREB 

Mallinova 3 


Naručujem ove knjige: 


Komada 

Knjige 

Cijena 

Iznos: 


Flammarion: PosljBdnji dani ljudi 

22-- 



Fabre: Iz života kukaca 

16-- 



Fink: Razvoj živih bića 

18- 



Fink: Nasleđivanje 

13-— 



Kučera: Naše nebo 

23-- 



Borel: Slučaj 

23- 



Nordmann: Einstein i svemir 

18- 



Darwin: Put jednoga prirodoslovca 

22-- 



Thompson: Lobo 

13- 



Godišta „Prirode 64 1935. 

prema zalihi 

50’— 



Ukupno: 




Napišite, koliko komada od kojih želite i ispunite iznos. Knjige 
šaljemo pouzećem. 

Do iznosa od Din 50.— zaračunavamo trošak i poštarinu Din 10.— 
od 51—100.— Din šaljemo knjige franko, 

od 101—300.— Din šaljemo franko i dajemo 10% popusta 

od 301—500 — Din šaljemo franko i dajemo 20% popusta 

preko 500.— Diu šaljemo franko i dajemo 25% popusta 

Plativo i utuživo u Zagrebu. 












Charles Darvvin: 

Put jednoga prirodoslovca 

oko zemlje 

Sadržaj: 116 strana. 

Sa 15 slika i portretom autora. 

Naročito snižena cijena Din 22 - — 


U nautičke svrbe snimao je engleski brod »Beagle« pod zapovjed 
ništvom kapetana Fitz Roya obale Južne Amerike i Ognjene Zemlje, koji 
se posao imao sada opet nastaviti. Kapetan je Fitz Roy bio veoma na- 
obražen čovjek, pak je kod svoga putovanja opazio, da imade u onim 
stranama još mnogo toga nepoznata iz područja prirodnih nauka. Stoga 
se obrati na profesora Henslowa, da mu nađe zgodnoga mladoga priro¬ 
doslovca, koji bi ga pratio na njegovu putovanju i istraživao krajeve, 
kroz koje bi išao. Profesor se Henslow drage volje odazvao kapetanovoj 
molbi i preporuči mu mladoga Charlesa Darvvina, u kom je prepoznao 
najzgodniju osobu u tu svrhu. Dakako da je Charles Darvvin s odušev¬ 
ljenjem prihvatio ponudu. Ali je bilo iz početka i zapreka. Prije svega 
se njegov otac malo nećkao, da dozvoli sinu, da i opet mijenja svoje 
zvanje. Međutim je uspjelo brzo Charlesu, da predobije oca za sebe. 
Teže je bilo sa samim kapetanom Fitz Royem. Njemu se nekako nije 
sviđala osoba Darvvinova kao što je bio i skroz oprečnih nazora: on je 
bio konzervativan, dok je mladi Darvvin bio liberalan; on je zagovarao 
ropstvo, koje se nalazilo u svim engleskim kolonijama, dok ga je Darvvin 
radi svoga dubokoga čovjekoljublja osuđivao sa svom mladenačkom va¬ 
trom, a osobito kada se na vlastite oči osvjedočio o grozotama, što ih 
ropstvo sobom donosi. Ali je napokon uspjelo mladom prirodoslovcu, da 
je sve te zapreke svladao i krenuo dne 27. prosinca 1831. u svojoj dva¬ 
deset i trećoj godini na put oko Zemlje. 

Umalo da nije trajao pet godina njegov put oko Zemlje. Na vul¬ 
kanskim Capvcrđskim Otocima, u bujnim tropskim prašumama u Bra- 
ziliji, na beskrajnim Pampaskim ravnicama, divljoj Ognjenoj Zemlji 
i na neprijatnom Falklandu, na gorostasnim Andama, na najvećem gorju 
na Zemlji, na čudnovatim otocima Galapagos, na rajskim Tabitima i na 
čudnim atolima Tihoga Oceana, na udaljenoj Novoj Zelanđiji i Austra¬ 
liji, na izgorjelim visočinama južne Afrike, na znamenitoj Sv. Heleni i 
po drugi put u vrućoj Braziliji, doživjela je njegova duša takve utiske, 
koji su za nju ostali kroz sav daljni život neizbrisivi. Što se nalazilo 
u njoj samo u zametku, razvilo se do velikih dimenzija, a mnoge su se 
misli začele istom na ovom putovanju. 

Iz sadržaja: I. St. Jago. — Capverdski otoci. — II. Rio de 
Janeiro. — III. Maldonaldo. — IV. Od Rio Negra do Bahia Blance. — 
Babia Blanea. — VI. Od Bahia Blance do Buenos Ayresa. — VII. Od 
Buenos Ayresa do Santa Fć. — VIII. Benda Oriental i Palagonija. — 
IX. Santa Oruz, Patagonija i Falklandski otoci. — X. Ognjena Zemlja. 
— XI. Magellanov tjesnac. — XII. Klima južnih obala. 

Kome je stalo do poučne razonode, neka naruči tu knjigu; nadasve 
je zanimljiva, a sada tako jeftina; knjigu možemo dobaviti, samo dok 
zaliha traje. 

Narudžbe molimo poslati 

Upravi „Prirode", Zagreb, 

Mallinova 3 


CHARLES DARW1N: 

PUT 

JEDNOGA PRIRODOSLOVCA 
OKO ZEMLJE. 





